cyanic-selkie/wikianc huggingface dataset:
ട്രാൻസ്-കാസ്പിയൻ റെയിൽവേ
വഴി
റെയിൽ‌വേ കാസ്പിയൻ കടലിന്റെ കിഴക്കൻ തീരത്തെ തുർക്ക്മെൻബാഷിയിൽ (ക്രാസ്നോവോഡ്സ്ക്) നിന്നാരംഭിച്ച് തെക്ക് കിഴക്ക് ലക്ഷ്യമാക്കി, കാരകും മരുഭൂമിയുടെ അറ്റത്തുകൂടിപോകുന്നു. യാത്രാമാർഗ്ഗത്തിലെ പ്രധാന ജംഗ്ഷനും ലോക്കോമോട്ടീവ് റിപ്പയർ ഡിപ്പോയും 340 കിലോമീറ്റർ (211 മൈൽ) കിഴക്കായി ബെറെക്കറ്റ് നഗരത്തിലാണ് (മുമ്പ് ഗസാന്ദ്‌ജിക്) സ്ഥിതി ചെയ്യുന്നത്. റഷ്യ, കസാക്കിസ്ഥാൻ, തുർക്ക്മെനിസ്ഥാൻ, ഇറാൻ എന്നിവയുമായി ബന്ധിപ്പിച്ച് പേർഷ്യൻ ഗൾഫിൽ അവസാനിക്കുന്ന രീതിയിൽ ട്രാൻസ്-കാസ്പിയൻ റെയിൽ‌വേ പുതുതായി നിർമ്മിച്ച നോർത്ത്-സൗത്ത് ട്രാൻസ്‌നാഷണൽ റെയിൽ‌വേയെ വിഭജിച്ചാണ് ഇവിടെ ഇതു കടന്നു പോകുന്നത്. ബെറെക്കറ്റിന് ശേഷം കാരകം കനാലിന് സമാന്തരമായിട്ടാണ് പാത കടന്നു പോകുന്നത്. ഇത് അഷ്ഗാബത്ത് (അഷ്കാബാദ്) കടന്നുപോയി തെക്കുകിഴക്കോട്ട് തുടർന്നു പോകുകയും, കോപെറ്റ് ഡാഗ് പർവതനിരകളെ പുണർന്ന് ച് ടെഡ്ഷെൻ വഴി കടന്നുപോകുന്നു. ടെഡ്‌ഷെനിൽ, ഒരു ആധുനിക റെയിൽ‌വേയുടെ ശാഖകൾ ഇറാനിയൻ അതിർത്തിയിലുള്ള സെറാക്കിലേക്കും അവിടെ നിന്ന് ഇറാനിലെ മഷാദിലേക്കും പോകുന്നു. ടെഡ്‌ഷെനിൽ നിന്ന്, വടക്കു കിഴക്കു ലക്ഷ്യമാക്കി പോകുന്ന ട്രാൻസ്-കാസ്പിയൻ പാത, മേരിയിൽ (മെർവ്) 1890 കളിൽ നിർമ്മിച്ച ഒരു ബ്രാഞ്ച് ലൈൻ വഴി ഗുഷ്ജിയിലെ അഫ്ഗാൻ അതിർത്തിയിലേക്ക് നയിക്കുകയും പ്രധാന പാത തുർക്ക്മെനാബാദിലേക്ക് (ചർജ്യൂ) പോകുകയും ചെയ്യുന്നു. അവിടെ നിന്ന് സോവിയറ്റ് കാലഘട്ടത്തിൽ നിർമ്മിച്ച പാതയുടെ ഒരു ശാഖ വടക്കുപടിഞ്ഞാറോട്ട് ഉർഗാഞ്ചിലേക്കും കസാക്കിസ്ഥാൻ, റഷ്യ എന്നിവിടങ്ങളുമായും ബന്ധിപ്പിക്കുന്നു.
അവലംബം
വർഗ്ഗം:റെയിൽ ഗതാഗതം
ലേഡി ഇലിയറ്റ് ഐലൻഡ്
ഓസ്ട്രേലിയയിലെ ഗ്രേറ്റ് ബാരിയർ റീഫിലെ തെക്കുപടിഞ്ഞാറൻ് പവിഴപ്പുറ്റുകളാണ് ലേഡി ഇലിയറ്റ് ഐലന്റ്. ബുന്ദബർഗിന്റെ വടക്ക്-കിഴക്ക് ഭാഗത്ത് 46 നോട്ടിക്കൽ മൈൽ (45 ചതുരശ്ര കിലോമീറ്റർ) കിടക്കുന്ന ഈ ദ്വീപ് 45 ഹെക്ടർ (110 ഏക്കർ) വിസ്തൃതിയിൽ വ്യാപിച്ചു കിടക്കുന്നു. കാപ്രികോൺ, ബങ്കർ ഗ്രൂപ്പ് ഓഫ് ഐലന്റ്സിന്റെ ഭാഗമായ ഇത് കോമൺവെൽത്ത് ഓഫ് ഓസ്ട്രേലിയയുടെ ഉടമസ്ഥതയിലുള്ളതാണ്. ബണ്ട്വാർഗ്, ഹെർവി ബേ, ബ്രിസ്ബേൻ, ഗോൾഡ് കോസ്റ്റ് എന്നിവിടങ്ങളിൽ നിന്ന് ദിവസേന സർവീസ് നടത്തുന്ന ചെറിയൊരു ഇക്കോ റിസോർട്ടാണ് ഈ ദ്വീപ്.
ഗ്രേറ്റ് ബാരിയർ റീഫ് മറൈൻ പാർക്കിന്റെ ഗ്രീൻ സോണിനുള്ളിലാണ് ലേഡി ഇലിയറ്റ് ഐലൻഡ് സ്ഥിതി ചെയ്യുന്നത്. ഗ്രേറ്റ് ബാരിയർ റീഫ് മറൈൻ പാർക്ക് അതോറിറ്റി നിർദ്ദേശിച്ചിട്ടുള്ള ഏറ്റവും ഉയർന്ന വർഗ്ഗീകരണം കൂടിയുള്ള പ്രദേശവും ആണിത്. മറൈൻ പാർക്ക് ഗ്രീൻ സോൺസ് ഗ്രേറ്റ് ബാരിയർ റീഫ് മറൈൻ നാഷണൽ പാർക്കിനുള്ളിലെ ജൈവവൈവിധ്യത്തെ സംരക്ഷിക്കുന്നു. പ്രധാനമായും ബ്രീഡിംഗ്, നഴ്സറി പ്രദേശങ്ങളായ സീഗ്രാസ്സ് ബെഡ്സ്, കണ്ടൽവൃക്ഷ പ്രാദേശങ്ങൾ, ആഴക്കടൽ മത്സ്യക്കൂട്ടം, പവിഴപ്പുറ്റുകൾ എന്നിവ മറൈൻ നാഷണൽ പാർക്ക് ഗ്രീൻ മേഖലയിൽ സംരക്ഷിക്കുന്നു.
സ്കൂബ ഡൈവിംഗും സ്നോർക്കലിംഗിനും ഈ ദ്വീപ് പ്രത്യേകിച്ചും അറിയപ്പെടുന്നു. ഈ പ്രദേശത്തിലെ തെക്ക് അറ്റത്ത് സ്ഥിതി ചെയ്യുന്ന ഗ്രേറ്റ് ബാരിയർ പവിഴപ്പുറ്റുകൾക്ക് ജലത്തിനുള്ളിലൂടെ നല്ല വ്യക്തതയുള്ള ദൃശ്യം ലഭിക്കുന്നു.
പെരുന്ന സുബ്രഹ്മണ്യസ്വാമിക്ഷേത്രം
കോട്ടയം ജില്ലയിലെചങ്ങനാശ്ശേരി താലൂക്കിൽ പെരുന്ന ഗ്രാമത്തിൽ സ്ഥിതിചെയ്യുന്ന  പെരുന്ന സുബ്രഹ്മണ്യസ്വാമി ക്ഷേത്രം കേരളത്തിലെ പുരാതനക്ഷേത്രങ്ങളിലൊന്നാണ്. ഈ ക്ഷേത്രത്തിലെ പ്രധാന പ്രതിഷ്ഠ, താരകാസുരനെ വധിച്ചശേഷം അത്യുഗ്രഭാവത്തിൽ നിൽക്കുന്ന സുബ്രഹ്മണ്യനാണ്. കൂടാതെ ധാരാളം ഉപദേവതകളും ഉണ്ട്. ഭാരതത്തിന്റെ രാഷ്ട്രപിതാവായ മഹാത്മാ ഗാന്ധി ദർശനം നടത്തിയ ക്ഷേത്രമാണിത്. 1937-ൽ നടത്തിയ കേരളസന്ദർശനത്തിനിടയിലാണ് അദ്ദേഹം ഇവിടെ വന്നതും സുബ്രഹ്മണ്യനെ ഭജിച്ച് ദിവസങ്ങൾ കഴിച്ചുകൂട്ടിയതും. വൃശ്ചികമാസത്തിൽ തൃക്കാർത്തികനാളിൽ കൊടിയേറി നടത്തുന്ന പത്തുദിവസത്തെ ഉത്സവം, മകരമാസത്തിലെ തൈപ്പൂയം, തുലാമാസത്തിലെ സ്കന്ദഷഷ്ഠി എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ, എല്ലാമാസത്തിലെയും വെളുത്തപക്ഷത്തിലെ ഷഷ്ഠി, ചൊവ്വാഴ്ച തുടങ്ങിയവയും വിശേഷങ്ങളാണ്. കേരള ഊരാണ്മ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ഐതിഹ്യം
ഏകദേശം അഞ്ഞൂറുവർഷം മുമ്പ് പെരുന്നയ്ക്കടുത്ത് ഉമ്പിഴി എന്നൊരു ഗ്രാമമുണ്ടായിരുന്നു. പെരുന്നയെപ്പോലെ പേരുകേട്ട ഒരു ബ്രാഹ്മണസങ്കേതമായിരുന്നു ഇവിടവും. എന്നാൽ, പെരുന്ന ഗ്രാമക്കാർ തികഞ്ഞ സാത്വികരായിരുന്നെങ്കിൽ ഉമ്പിഴി ഗ്രാമക്കാർ ദുർമന്ത്രവാദികളും ദുഷ്ടന്മാരുമായിരുന്നു. ശൈവരായിരുന്ന പെരുന്ന ഗ്രാമക്കാരുടെ ഗ്രാമക്ഷേത്രം, ഇന്ന് സുബ്രഹ്മണ്യസ്വാമിക്ഷേത്രത്തിന്റെ കിഴക്കേ നടയിൽ സ്ഥിതിചെയ്യുന്ന കീഴ്ക്കുളങ്ങര മഹാദേവക്ഷേത്രമായിരുന്നു. ശിവന്റെ അനുഗ്രഹം മൂലം പെരുന്നക്കാർ ശക്തരാകുന്നത് ഉമ്പിഴിക്കാരെ കുറച്ചൊന്നുമല്ല അസൂയപ്പെടുത്തിയത്. അവർ നിരവധി ഹീനപ്രവർത്തികൾ പെരുന്നയ്ക്കുനേരെ പ്രയോഗിച്ചു. എന്നാൽ, കീഴ്ക്കുളങ്ങര മഹാദേവന്റെ അനുഗ്രഹം മൂലം പെരുന്നക്കാർ അത്തരം ദുരന്തങ്ങളെ ശക്തമായി അതിജീവിച്ചു. ഇത് ഉമ്പിഴിക്കാരെ വീണ്ടും പ്രകോപിപ്പിച്ചു. അവർ കീഴ്ക്കുളങ്ങര ക്ഷേത്രം ആക്രമിയ്ക്കുകയും അടിച്ചുതകർക്കുകയും ചെയ്തു. എന്നാൽ, അവിടത്തെ ശിവലിംഗം അത്യദ്ഭുതകരമായി രക്ഷപ്പെട്ടു.
പ്രതിഷ്ഠാദിവസമായപ്പോഴേയ്ക്കും ഉമ്പിഴി ഗ്രാമക്കാർ തോൽവി മണത്തുതുടങ്ങിയിരുന്നു. അവസാനത്തെ ശ്രമമെന്നോണം അവർ ഒരു ദുർദേവതയെ പ്രീതിപ്പെടുത്തുകയും പെരുന്ന ക്ഷേത്രം തകർക്കാനായി അതിനെ പറഞ്ഞുവിടുകയും ചെയ്തു. ഈ വിവരം മനസ്സിലാക്കിയ ഇടമന നമ്പൂതിരി ഉടനെ ഉമ്പിഴി ഗ്രാമത്തിലേയ്ക്ക് പുറപ്പെടുകയും ദുർദേവതയെ അടക്കാനും ക്ഷേത്രത്തെ സംരക്ഷിയ്ക്കാനുമായി അതീതീവ്രമായ ഒരു ആവാഹനക്രിയ നടത്തുകയും ചെയ്തു. നമ്പൂതിരിയുടെ ആത്മമിത്രമായിരുന്ന ഒരു നായർ പ്രമാണി ദുർദേവതയ്ക്ക് സ്വജീവൻ ബലിനൽകി. ഇത് നമ്പൂതിരിയെ ദുഃഖിതനാക്കിയെങ്കിലും അദ്ദേഹം യാതൊരു ലോപവും കൂടാതെ ക്രിയകൾ പൂർത്തിയാക്കുകയും ഉമ്പിഴി ഗ്രാമം പൂർണ്ണമായും നശിച്ചുപോകുകയും ചെയ്തു. താൻ ആവാഹിച്ചെടുത്ത ദേവതയെ നമ്പൂതിരിയെ പിന്നീട് ഒരു ഭദ്രകാളീവിഗ്രഹത്തിൽ ചേർത്ത് പുതിയൊരു ക്ഷേത്രത്തിൽ പ്രതിഷ്ഠിച്ചു. ഈ ക്ഷേത്രമാണ് ഇപ്പോൾ മരണത്തുകാവ് എന്ന പേരിൽ അറിയപ്പെടുന്നത്. അങ്ങനെ പെരുന്ന ഗ്രാമവും ക്ഷേത്രവും പ്രൗഢിയിൽ വിളങ്ങാൻ തുടങ്ങി.
ക്ഷേത്രത്തിനെ കുറിച്ച്
പെരുന്നയിൽ എം.സി. റോഡിൽ നിന്ന് അല്പം മാറിയാണ് ക്ഷേത്രം സ്ഥിതിചെയ്യുന്നത്. ക്ഷേത്രത്തിലേയ്ക്ക് കടന്നുവരുന്നവർക്ക് തമിഴ് ശൈലിയിൽ തീർത്ത കിഴക്കേ ഗോപുരം കാണാം. പ്രധാനമൂർത്തിയായ സുബ്രഹ്മണ്യസ്വാമി കിഴക്കോട്ട് ദർശനമായി അത്യുഗ്രഭാവത്തിൽ കുടികൊള്ളുന്നു. താരകാസുരവധത്തിനുശേഷമുള്ള ഭാവത്തിലാണ് ഇവിടെ പ്രതിഷ്ഠ. അതിനാൽ ആയുധമായ വേൽ തലകീഴാക്കിപ്പിടിച്ചിരിയ്ക്കുന്നു. ഉപദേവതകളായി ഗണപതി, ശിവൻ, ശ്രീകൃഷ്ണൻ, നാഗദൈവങ്ങൾ എന്നിവർ കുടികൊള്ളുന്നു.
മയിൽ വാഹനനായ സുബ്രഹ്മണ്യന്റെ പേരിലുള്ള ഈ ക്ഷേത്രത്തിൽ സംരക്ഷിച്ചു വളർത്തുന്ന മയിലുകൾ ഇവിടെയെത്തുന്നവർക്കൊരു വിശേഷ കാഴ്ചയാണ്.
വഴിപാടുകൾ
ഇടിച്ചുപിഴിഞ്ഞപായസവും തുലാപായസവും പഞ്ചാമൃതവുമാണ് പ്രധാന വഴിപാടുകൾ. കൂടാതെ അഭിഷേകവും നാരങ്ങാമാല ചാർത്തലും പ്രധാനമാണ്.
വർഗ്ഗം:കോട്ടയം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ്
ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ്, ഗുവാഹത്തി, അസം, ഇന്ത്യ, 2007-ലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസ് ആക്ട് അനുസരിച്ച് 2009-ൽ സ്ഥാപിതമായ ആസാമിലെ ആരോഗ്യ സർവ്വകലാശാലയാണ്. ശ്രീമന്ത ശങ്കരദേവ യൂണിവേഴ്‌സിറ്റി ഓഫ് ഹെൽത്ത് സയൻസസ്, ആസാമിന്റെ മുഴുവൻ അധികാരപരിധിയുള്ള വടക്ക് കിഴക്കൻ മേഖലയിലെ ഏക ആരോഗ്യ സർവ്വകലാശാലയാണ്.
അക്കാദമിക്
സർവ്വകലാശാല ഒരു അഫിലിയേറ്റ് സർവ്വകലാശാലയാണ്. ഇതിന് അസമിലുടനീളം അധികാരപരിധിയുണ്ട്. സർവ്വകലാശാല ഗവേഷണ പ്രവർത്തനങ്ങളിലും ഏർപ്പെട്ടിരിക്കുന്നു. നിലവിൽ ഈ സർവ്വകലാശാലയ്ക്ക് കീഴിൽ 47 അഫിലിയേറ്റഡ് സ്ഥാപനങ്ങൾ ഉണ്ട്.
അഫിലിയേറ്റഡ് കോളേജുകൾ ഇവയാണ്:
പുറം കണ്ണികൾ
വർഗ്ഗം:അസമിലെ മെഡിക്കൽ കോളേജുകൾ
സങ്കട മോചൻ ഫൗണ്ടേഷൻ
സങ്കട മോചൻ ഫൗണ്ടേഷൻ (SMF) ഗംഗയിലെ മാലിന്യത്തെ വൃത്തിയാക്കുന്നതിന് ഗംഗയെ സംരക്ഷിക്കുന്നതിന് സമർപ്പിക്കപ്പെട്ട സർക്കാരിതര സംഘടനയാണിത്. വാരണാസിയിലെ സങ്കട മോചൻ ഹനുമാൻ ക്ഷേത്രത്തിന്റെ മതപരമായ ദൗത്യമാണ്, ഈ പ്രകൃതി സംരക്ഷണ ദൗത്യം. അന്തരിച്ച വീർ ഭദ്ര മിശ്രയായിരുന്നു രണ്ടിന്റേയും മാനേജർ മിശ്രയ്ക്ക് 1992ൽ ഐക്യരാഷ്ട്ര സഭയുടെ പരിസ്ഥിതി പരിപാടി (UNEP)യുടെ "ഗ്ലോബൽ 500 റോൾ ഓഫ് ഓണർ" നൽകുകയുണ്ടായി. ആസ്ത്രേലിയൻ പരിസ്ഥിതി കൂട്ടായ്മയായ ഓസ് ഗ്രീനുമായി (Oz Greene) ചേർന്ന് "സ്വച്ച് ഗംഗ അഭിയാൻ" എന്ന പരിപാടി നടത്തിവരുന്നു. അതിന്റെ രജത് ജൂബിലി 2007 നവംബർ 3-4 ആയി ആഘോഷിക്കുകയുണ്ടായി.
പഞ്ചാബി ഉത്സവങ്ങൾ
പഞ്ചാബികൾ സാധാരണയായി ഒട്ടനേകം ഉത്സവങ്ങൾ ആഘോഷിക്കാറുണ്ട്. നാനാവിധ മതങ്ങളില്പെട്ട ആളുകൾക്ക് പ്രത്യേകം ഉത്സവങ്ങളുണ്ട്. പഞ്ചാബി‌‌ കലണ്ടറിൽ നോക്കിയാണ് ഇവയുടെ തീയതി നിശ്ചയിക്കുക.
മാഘി
മകരശങ്ക്രാന്തി ദിവസം പഞ്ചാബികൾക്കിടയിൽ മാഘി എന്ന പേരിലാണ് അറിയപ്പെടാറ്. ആ ദിവസത്തിന്റെ ഭാഗമായി ഖീർ (പാലിൽ കാച്ചിയ അരി). പലഹാരം ഭക്ഷിക്കുകയും ചെയ്യുകയാണ് പതിവ്.
ലോഹ്രി
പഞ്ചാബ് മേഘയിലുള്ള ഒരു മകരകൊയ്ത്തുത്സവമാണ് ലോഹ്രി.ഒരു കാർഷികവർഷത്തിന്റെ അവസാനദിവസമാണ് ലോഹ്രി ആഘോഷിക്കാറ്..
ബസന്തോത്സവം
വസന്തകാലത്തിന്റെ വരവോടുകൂടിയാണ് ബസന്തോത്സവം ആഘോഷിക്കുക. ഈ ദിവസത്തിന്റെ പാരമ്പര്യ‌നിറം മഞ്ഞയും, പാരമ്പര്യവിഭവം മഞ്ഞനിറത്തിലുള്ള അരിയാമാണ്.
വൈശാഖി
പഞ്ചാബിലെ പുതുവർഷദിവസമാണ് വൈശാഖി. കൂടാതെ വിശ്വാസപ്രകാരം വിളവെടുപ്പ് നടത്തുന്നതും ഈ ദിവസമാണ്. ഈ ദിവസം പഞ്ചാബ് മുഴുവൻ ആഘോഷിച്ച് വരുന്ന ഒരു ഉത്സവമാണ്.
രാഖ്രി
രാഖ്രി എന്ന പേരിലാണ് രക്ഷാബന്ദൻ പഞ്ചാബിൽ അറിയപ്പെടാറ്. പരസ്പരസാഹോദര്യം കൊണ്ടാടുക എന്ന ഉദ്ദേശ്യത്തോട് കൂടിയാണ് രാഖ്രി ആഘോഷിക്കാറ്.
ടീയാൻ
മഴക്കാലത്തിന്റെ ആരംഭത്തിനെ സ്വാഗതം ചെയ്യുന്ന ഒരു ഉത്സവമാണ് ടീയാൻ. കൂടാതെ ടീജ് ന്റെ ആരംഭവും ഈ ദിവസം തന്നെ ആണ്. സ്ത്രീകളും പെൺകുട്ടികളും നൃത്തം ചെയ്യുകയും ഇതിന്റെ ഭാഗമായി സമീപത്തുള്ള കുടുംബങ്ങൾ കയറിഇറങ്ങുകയും ചെയ്യുന്നു.
ലോഹ്രി
ശൈത്യകാലവിളകളായ കരിമ്പ്, പയറുവർഗങ്ങൾ, അണ്ടിപ്പരിപ്പ് മുതലായവയുടെ വിളവെടുപ്പ്.
ബൈശാഖി
പഞ്ചാബിലെ വസന്തകാലത്ത് നടക്കുന്ന ഗോതമ്പ്കൊയ്ത്തു ആണ് വൈശാഖി.
ദിവാളി
പരമ്പരാഗതമായി, നവരാത്രിയുടെ അന്ന് പയർവർഗങ്ങൾ, ധാന്യങ്ങൾ എന്നിവയുടെ വിത്തുകൾ ശേഖരിച്ച് 9 ദിവസത്തോളം ഒരു കുടത്തിൽ മൂടി വെക്കണം. ഇത് ഖെത്രി എന്ന പേരിൽ അറിയപ്പെടുന്നു. ഇത് അഭിവൃദ്ധിയും സമൃദ്ധിയും വർധിപ്പിക്കുന്നു. ഒരു കലത്തിൽ ബാർലി വിത്തുകൾ ഇട്ട്വെക്കുന്നത് വളരെ പ്രധാന്യമർഹിക്കുന്ന കാര്യമാണ്. പത്താം ദിവസം ധാന്യം 3-5 ഇഞ്ച്‌ വരെ നീളത്തിൽ തളിരിടുന്നു. പ്രത്യേക പ്രാർത്ഥനയ്ക്ക് ശേഷം ഈ തളിരുകൾ വെള്ളത്തിൽ മുക്കി വയ്ക്കും. ഇത് വിളവെടുപ്പിന് വളരെ സഹായകരമാണ്. ആദ്യത്തെ വിളവെടുപ്പിൽ ലഭിക്കുന്ന ഫലം പ്രതീകാതമാകമാണ്.
അവലംബം
വർഗ്ഗം:Lists of festivals by topic
പത്മ നദി
External links
വർഗ്ഗം:ഇന്ത്യയിലെ നദികൾ വർഗ്ഗം:പശ്ചിമ ബംഗാളിലെ നദികൾ
അക്മെല്ല യുലിഗിനോസ
തെക്കേ അമേരിക്കയിലേ (ബ്രസീൽ, ബൊളീവിയ, വെനിസ്വേല മുതലായവ) തദ്ദേശവാസിയായ സൂര്യകാന്തി കുടുംബത്തിലെ ഒരു സപുഷ്പി കുറ്റിച്ചെടിയാണ് അക്മെല്ല യുലിഗിനോസ ( മാർഷ് പാരാ ക്രസ്സ് ). ഏഷ്യ ( ചൈന, ഫിലിപ്പൈൻസ്, ഇന്ത്യ തുടങ്ങിയവ), ആഫ്രിക്ക തുടങ്ങിയ രാജ്യങ്ങളിൽ ഇത് സ്വാഭാവികമായി കാണപ്പെടുന്നു.
അവലംബം
വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:സപുഷ്പികൾ വർഗ്ഗം:ആസ്റ്റ്രേസീ
താലിപ്പുല്ല്
സമതലങ്ങളിലും പുൽമേടുകളിലും കാണുന്ന ഒരു ഏകവർഷ കുറ്റിച്ചെടിയാണ് താലിപ്പുല്ല്. . കേരളത്തിൽ എല്ലായിടത്തും കാണാറുണ്ട്. മുറിവ് വച്ചുകെട്ടാനും പച്ചക്കറിയായും കാലിത്തീറ്റയായുമെല്ലാം ഉപയോഗിക്കുന്ന ഈ ചെടിയെ ഒരു കളയായി കരുതിപ്പോരുന്നു. തേനീച്ചകളും പൂമ്പാറ്റകളും പക്ഷികളുമെല്ലാം ഇതിന്റെ പൂവിനാൽ ആകർഷിക്കപ്പെടാറുണ്ട്. പുല്ലുമായി നല്ല സാമ്യമുള്ള ഒരു ചെടിയാണ് താലിപ്പുല്ല്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ
മഹേന്ദ്ര ഗുഹ
പൊഖാറ സിറ്റിയിൽ നിന്നും 6 കി മീ അകലെ ബാറ്റുലെചൗറിൽ സെറ്റി നദിക്ക് അടുത്തായി സ്ഥിതിചെയ്യുന്ന ഏതാണ്ട് 275 മീറ്റർ നീളമുള്ള ചുണ്ണാമ്പു പാറകൾ കൊണ്ടുനിർമ്മിച്ച വലിയ ഗുഹയാണ് മഹേന്ദ്ര ഗുഹ. സ്റ്റാളാഗ്മറ്റുകളും സ്റ്റാലേക്റ്റൈറ്റുകളും അടങ്ങിയിരിക്കുന്ന നേപ്പാളിലെ ഈ ഗുഹ വളരെ അപൂർവ്വമായ കാഴ്ചയാണ്. എല്ലാ വർഷവും ആയിരക്കണക്കിന് സഞ്ചാരികളെ ഈ ഗുഹ ആകർഷിക്കുന്നു. ഗുഹക്കുള്ളിൽ ഹിന്ദു ദൈവമായ ശിവൻറെ പ്രതിമയും കാണാം.
തുടക്കത്തിൽ 16 മീറ്റർ വീതിൽ ആരംഭിക്കുന്ന ഗുഹയുടെ മദ്ധ്യഭാഗത്തെത്തുമ്പോൾ 3½ മീറ്റർ വീതിയിലും അവസാനം വീതി കുറഞ്ഞുവരുന്നു. ചുണ്ണാമ്പ് പാറകൾക്കിടയിലൂടെ മുകളിൽ നിന്നും വശങ്ങളിലൂടെയും നിരന്തരം വെള്ളത്തുള്ളികൾ ഇറ്റ് വീഴുന്ന ഈ ഗുഹയിൽ ഹിന്ദു ദൈവങ്ങളുടേതടക്കം ധാരാളം ചുമർചിത്രങ്ങളും കാണാം. ഗുഹക്കുള്ളിൽ ഒരു സിദ്ധി വിനായക ക്ഷേത്രവും ഉണ്ട്. നേപ്പാൾ രാജാവായിരുന്ന മഹേന്ദ്ര ബിർ ബിക്രം ഷാ ദേവിന്റെ പേരാണ് ഈ ഗുഹയ്ക്ക് നൽകിയിട്ടുള്ളത്.
പുറം കണ്ണികൾ
വർഗ്ഗം:ഏഷ്യയിലെ ഗുഹകൾ വർഗ്ഗം:ഗുഹകൾ വർഗ്ഗം:ചുണ്ണാമ്പു ഗുഹകൾ വർഗ്ഗം:നേപ്പാളിലെ ഗുഹകൾ
റൂബി ഉമേഷ് പവങ്കർ
റൂബി പവങ്കർ നിരവധി അക്കാദമിക് ഓർഗനൈസേഷനുകളുടെ പല കമ്മിറ്റികളിലും ബോർഡുകളിലും സേവനമനുഷ്ഠിക്കുകയും അവലോകനങ്ങൾ നൽകുകയും ചെയ്യുന്നു, കൊളീജിയം ഇന്റർനാഷണൽ അലർഗോളിക്കം, അമേരിക്കൻ അക്കാദമി ഓഫ് അലർജി, ആസ്ത്മ ആൻഡ് ഇമ്മ്യൂണോളജി, അമേരിക്കൻ കോളേജ് ഓഫ് അലർജി, ഇമ്മ്യൂണോളജി യൂറോപ്യൻ എന്നിവയുൾപ്പെടെ നിരവധി അക്കാദമിക് ഓർഗനൈസേഷനുകളിൽ അംഗമാണ് / ഫെലോ. അക്കാദമി ഓഫ് അലർജി ആൻഡ് ക്ലിനിക്കൽ ഇമ്മ്യൂണോളജി, ജാപ്പനീസ് സൊസൈറ്റി ഓഫ് അലർഗോളജി തുടങ്ങിയവ. നിലവിൽ ഇന്ത്യൻ അക്കാദമി ഓഫ് അലർജിയുടെ പ്രസിഡന്റും ജാപ്പനീസ് സൊസൈറ്റി ഓഫ് അലർഗോളജിയുടെ ഇന്റർനാഷണൽ കമ്മിറ്റിയുടെ ഉപദേശകയുമാണ്. അവർ ELN നെറ്റ്‌വർക്ക്, ഇൻഫ്ലേം, വേൾഡ് യൂണിവേഴ്സിറ്റീസ് നെറ്റ്‌വർക്ക്, GARD, ഇന്ററാസ്മയുടെ ബോർഡ് അംഗവുമാണ്.
അലർജിയുടെ ക്ലിനിക്കൽ, ടീച്ചിംഗ് അസൈൻമെന്റുകൾ കൂടാതെ, അലർജിയുടെ സെല്ലുലാർ, മോളിക്യുലർ മെക്കാനിസങ്ങൾ, പരിസ്ഥിതി മലിനീകരണത്തിന്റെ ആഘാതം, അലർജികൾക്കുള്ള പുതിയ ചികിത്സകൾ എന്നിവയിൽ അവരുടെ ഗവേഷണം ശ്രദ്ധ കേന്ദ്രീകരിച്ചിരിക്കുന്നു. പ്രാദേശിക അലർജി-നിർദ്ദിഷ്ട IgE സിന്തസിസ് ഓടിക്കാൻ പ്രാപ്തിയുള്ള നിർബന്ധിത പ്രോ-അലർജി Th2 സൈറ്റോകൈനുകളുടെ പ്രധാന ഉറവിടമെന്ന നിലയിൽ അലർജിയിൽ ഗാമാ ഡെൽറ്റ ടി സെല്ലുകളുടെയും ഫെസെപ്സിലോൺ റിസപ്റ്റർ എക്സ്പ്രഷനോടുകൂടിയ മാസ്റ്റ് സെല്ലുകളുടെയും പങ്ക് അവരുടെ പ്രധാന സംഭാവനകളാണ്. ഇന്നത്തെ ബയോളജിക്കൽ തെറാപ്പിറ്റിക്സ് ഉപയോഗിച്ച് ഈ സൈറ്റോകൈനുകളെ ലക്ഷ്യം വച്ചുള്ള വിജയകരമായ ചികിത്സകളുടെ അടിസ്ഥാനം ഇതാണ്. ക്ലിനിക്കൽ സയൻസിന് ബാധകമാകുന്നതിനാൽ അവരുടെ ഗവേഷണവും വിദ്യാഭ്യാസ പ്രവർത്തനങ്ങളും ശക്തമായി വിവർത്തനം ചെയ്യപ്പെട്ടിട്ടുണ്ട്. ശ്വാസകോശ അലർജികളിലെ കണികാ പദാർത്ഥം, മൈറ്റ് അലർജികൾ എന്നിവയുൾപ്പെടെയുള്ള പാരിസ്ഥിതിക ഘടകങ്ങളുടെ പങ്ക്, അലർജി എയർവേ രോഗത്തിൽ രോഗപ്രതിരോധ വീക്കം നിയന്ത്രിക്കുന്നതിൽ എപ്പിത്തീലിയൽ സെല്ലുകളുടെ പങ്ക് എന്നിവയെക്കുറിച്ച് അവർ പ്രവർത്തിച്ചിട്ടുണ്ട്. ഇതിന്റെ ഫലമായി 498 പ്രസിദ്ധീകരണങ്ങളിൽ എച്ച്-ഇൻഡെക്സ് 64 ഉണ്ട്. 'അലർജി ഫ്രോണ്ടിയേഴ്സ്', അലർജിയെക്കുറിച്ചുള്ള WAO വൈറ്റ് ബുക്ക്, ശ്വസന വൈകല്യങ്ങളെക്കുറിച്ചുള്ള അപ്‌ഡേറ്റ് എന്നിവയുൾപ്പെടെ നിരവധി പിയർ അവലോകനം ചെയ്ത ജേണലുകളുടെയും പുസ്തകങ്ങളുടെയും എഡിറ്ററാണ് അവർ.
റൂബി പവങ്കർ പ്രസിഡൻറ് / കോൺഗ്രസ് ചെയർ ആയി നിരവധി അന്താരാഷ്ട്ര കോൺഗ്രസുകളിൽ അദ്ധ്യക്ഷത വഹിച്ചു. 2001 ൽ ജപ്പാനിലെ ടോക്കിയോയിൽ നടന്ന അന്താരാഷ്ട്ര സിമ്പോസിയം, ആസ്ത്മ (ഇസ്ബാർ), 2004 ൽ പത്താമത്തെ ട്രാൻസ് പസഫിക് അലർജി കോൺഗ്രസ്, മുംബൈയിൽ, ഒമ്പതാമത് ഏഷ്യൻ റിനോളജി സിമ്പോസിയം, മിഡിൽ ഈസ്റ്റ് അലർജി ആസ്ത്മ ഇമ്മ്യൂണോളജി കോൺഗ്രസ്, 2009, 2011, 2015, WAO ഇന്റർനാഷണൽ സയന്റിഫിക് കോൺഫറൻസ് (WISC) 2012, ഹൈദരാബാദിൽ, വേൾഡ് അലർജി ആസ്ത്മ കോൺഗ്രസ് 2013 (WAAC 2013), ഇറ്റലിയിലെ മിലാൻ.
പ്രസിദ്ധീകരിച്ച ലേഖനങ്ങളിൽ എൻ‌സി‌ബി‌ഐ വഴി "യുണൈറ്റഡ് അറബ് എമിറേറ്റുകളിലെ ആസ്ത്മ സ്ഥിതിവിവരക്കണക്കുകളും യാഥാർത്ഥ്യവും" ഉൾപ്പെടുന്നു.
അവാർഡ്
ലഘുചിത്രം| ഡോ. റൂബി 2010 ൽ [[രാഷ്ട്രപതി|രാഷ്ട്രപതിയിൽ നിന്ന് പ്രവാസി ഭാരതീയ സമൻ സ്വീകരിച്ചു]]
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
എയർ കൂളർ
ലഘുചിത്രം|252x252ബിന്ദു|ഒരു [[ഈജിപ്റ്റ്|ഈജിപ്ഷ്യൻ കൂജ. സുഷിരങ്ങളുള്ള മൺപാത്രങ്ങളും പരുക്കൻ തുണികളും ബാഷ്പീകരണത്തിനുള്ള വിസ്തൃതി വർദ്ധിപ്പിക്കുന്നു.]] ഒരു കെട്ടിടത്തിലോ മുറിയിലോ വാഹനത്തിലോ ഉള്ള വായു ജലത്തിന്റെ ബാഷ്പീകരണത്തിലൂടെ തണുപ്പിക്കുന്നതിനുള്ള ഉപകരണമാണ് എയർ കൂളർ (English: Evaporative cooler). വെള്ളം ബാഷ്പീകരിക്കപ്പെടുമ്പോൾ അത് അതിന്റെ ചുറ്റുപാടിൽ നിന്ന് ഊർജ്ജം വലിച്ചെടുക്കുന്നു, ഇത് ഗണ്യമായ തണുപ്പിക്കൽ പ്രഭാവം ഉണ്ടാക്കുന്നു. ഈർപ്പമുള്ളതല്ലാത്ത വായു നനഞ്ഞ പ്രതലത്തിലൂടെ കടന്നുപോകുമ്പോൾ ബാഷ്പീകരണ തണുപ്പിക്കൽ സംഭവിക്കുന്നു. ബാഷ്പീകരണത്തിന്റെ വേഗത കൂടുന്നതിനനുസരിച്ച് തണുപ്പിക്കൽ വർദ്ധിക്കും.
ഒരു എയർ കൂളറിന്റെ കാര്യക്ഷമത ചുറ്റുമുള്ള വായുവിന്റെ ഈർപ്പത്തെ ആശ്രയിച്ചിരിക്കുന്നു. വളരെ വരണ്ട വായുവിന് ധാരാളം ഈർപ്പം ആഗിരണം ചെയ്യാൻ കഴിയും. പൂർണ്ണമായും ജലത്താൽ പൂരിതമായ വായുവിന്റെ സാഹചര്യത്തിൽ ബാഷ്പീകരണം നടക്കില്ല. അതിനാൽ തണുപ്പിക്കൽ സംഭവിക്കുന്നില്ല. കുറഞ്ഞ ആർദ്രതയുള്ള കാലാവസ്ഥയും (40% ആപേക്ഷിക ആർദ്രതയിൽ കുറവ്), താരതമ്യേന ചൂടുള്ള താപനിലയും (പരമാവധി പ്രതിദിന താപനില 25 °C യിൽ കൂടുതൽ) തണലുള്ളതും നന്നായി വായുസഞ്ചാരമുള്ളതുമായ സ്ഥലം എന്നീ സാഹചര്യങ്ങൾ ഉണ്ടായാൽ മാത്രമേ ഒരേ എയർ കൂളർ ശരിയായി പ്രവർത്തിക്കുകയുള്ളു. വർഗ്ഗം:താപനം സംവാതനം വാതാനുകൂലനം വർഗ്ഗം:ശീതീകരണ സാങ്കേതികവിദ്യ
തളിക്കുന്ന് ശിവക്ഷേത്രം
കേരളത്തിൽ കോഴിക്കോട് ജില്ലയിലെ മാങ്കാവിൽ സ്ഥിതിചെയ്യുന്ന ഒരു ഹൈന്ദവക്ഷേത്രമാണ് തളിക്കുന്ന് ശിവക്ഷേത്രം. അത്യുഗ്രമൂർത്തിയായ ശിവനാണ് ഇവിടുത്തെ പ്രധാന പ്രതിഷ്ഠ.
ശ്രീകോവിൽ
കിഴക്കോട്ടു ദർശനമായി ചതുരാകൃതിയിൽ ഉള്ള ശ്രീകോവിലിൽ ആണ് പ്രധാന ശിവപ്രതിഷ്ഠ. ശിവലിംഗത്തിൽ വെള്ളിയിൽ ചന്ദ്രകലകളും മുഖവും ഉണ്ട്. നാലമ്പലത്തിൽ കന്നിമൂലയിൽ ആണ് ഗണപതിയുടെയും അയ്യപ്പന്റേയും പ്രതിഷ്ഠ. ഒരു മണിക്കിണറും, ക്ഷേത്രത്തിനു മുന്നിലായി നമസ്കാര മണ്ഡപത്തിൽ നന്ദികേശന്റെ പ്രതിഷ്ഠയുമുണ്ട്.
സ്ഥാനം
കോഴിക്കോട് ജില്ലയിൽ മാങ്കാവ് ദേശത്ത് തളിക്കുന്ന് എന്ന സ്ഥലത്താണ് ഈ ശിവക്ഷേത്രം സ്ഥിതി ചെയുന്നത്. കോഴിക്കോട് നഗരത്തിനുള്ളിൽ മീഞ്ചന്ത ബൈപാസിൽ മാങ്കാവ്  സാമൂതിരി ജംഗ്ഷനിൽ നിന്നും ഒരു കിലോമീറ്റര് സഞ്ചരിച്ചാൽ ക്ഷേത്രത്തിൽ എത്തിച്ചേരാം.
ഉത്സവങ്ങളും ആഘോഷങ്ങളും
കുംഭമാസത്തിലെ കൃഷ്ണപക്ഷത്തിലെ പതിമൂന്നാം രാത്രിയും പതിനാലാം പകലുമായി ആഘോഷിക്കുന്ന  ശിവരാത്രിയാണ് ക്ഷേത്രത്തിലെ പ്രധാന  ആഘോഷം. എല്ലാ വർഷവും ഗംഭീരമായി ആഘോഷിക്കുന്ന ശിവരാത്രിദിനത്തിൽ ഗജവീരന്റെ അകമ്പടിയോട് കൂടിയുള്ള കാഴ്ചശീവേലി, ചുറ്റുവിളക്ക്, നിറമാല, മഹാഗണപതിഹോമം , തായമ്പക , മറ്റു ക്ഷേത്ര കലകൾ എന്നിവയോടു കൂടി ആഘോഷിക്കുന്നു. കുട്ടികളുടെ കലാവാസന പ്രോത്സാഹിപ്പിക്കാൻ ഉതകുന്ന തരത്തിലുള്ള കലാപരിപാടികളും ഗംഭീരമായ അന്നദാനവും ശിവരാതിയോടു അനുബന്ധിച്ചു നടത്തി വരുന്നു. ഓരോ വർഷവും ഭക്തജന പങ്കാളിത്തം കൂടി വരുന്നത് ക്ഷേത്രത്തിന്റെ ഉന്നതി കാരണമാകുന്നതോടൊപ്പം ഭഗവാൻ ശിവന്റെ അനൗഗ്രഹം എല്ലാവരിലും പ്രസാദിക്കുകയും ചെയുന്നു.
മണ്ഡലകാലം, വിജയദശമി, വിഷു, ഓണം എന്നീ വിശേഷ ദിനങ്ങളും വിളക്കുപൂജ എന്ന ലക്ഷ്മി സഹസ്രനാമജപവും ക്ഷേത്രത്തിൽ നടത്തി വരുന്നു.
മറ്റു ദേവതകൾ
ഉപദേവതമാരായി ഗണപതിയും, അയ്യപ്പനും ആണ് പ്രതിഷ്ട. ക്ഷേത്രത്തിന്റെ തെക്കുപടിഞ്ഞാറുഭാഗത്ത് (കന്നിമൂലയിൽ) പ്രത്യേകം ശ്രീകോവിലിൽ ആണ് ഗണപതി-അയ്യപ്പപ്രതിഷ്ഠകൾ. ചുറ്റമ്പലത്തിൽ ഉള്ള ആലിനു കീഴിൽ നാഗപ്രതിഷ്ഠയുമുണ്ട്.
പുനരുദ്ധാരണം
ക്ഷേതത്തിൽ ഇപ്പോൾ പുനരുദ്ധാരണ പ്രവർത്തികൾ നടന്നു വരുന്നു. ശ്രീകോവിൽ പുനരുദ്ധാരണം പൂർത്തിയായി. ചുറ്റമ്പലവും തിടപ്പള്ളിയും ഇപ്പോൾ നവീകരിച്ചു. പ്രദക്ഷിണ വഴി കല്ല് പാകി മനോഹരമാക്കി. അത് കൂടാതെ വഴിപാടായി ശീവേലിപ്പുരയും നിര്മിച്ചിരിക്കുന്നു.
അവലംബം
വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
കെൽവെ കോട്ട
മഹാരാഷ്ട്രയിലെ പാൽഘർ ജില്ലയിലെ പാൽഘറിൽ നിന്ന് 12.5 കിലോമീറ്റർ അകലെയുള്ള ഒരു കോട്ടയാണ് കെൽവ കോട്ട അഥവാ കെൽവെ കോട്ട (മറാത്തി: केळवे किल्ला). കെൽവ ബീച്ചിനരികിൽ കാറ്റാടി മരങ്ങൾക്കിടയിലാണ് ഈ കോട്ട. ഈ കോട്ട തകർന്ന നിലയിലാണ്. കട്ടിയുള്ള കൊത്തുപണികളോടു കൂടിയ പുറം മതിലുകൾ, പടികൾ, പാരപ്പറ്റുകൾ, കൊത്തളങ്ങൾ എന്നിവ കാണവുന്നതാണ്. കോട്ടയുടെ പകുതി മണൽ കടൽത്തീരത്തിന് താഴെയാണ്. കെൽവെ ഗ്രാമത്തിലെ മംഗൽവാഡയിലാണ് ഈ കോട്ട സ്ഥിതിചെയ്യുന്നത്.
ചരിത്രം
പോർച്ചുഗീസുകാരാണ് ഈ കോട്ട പണിതത്. 1727 ൽ കോട്ടയിൽ അറുപത് പേരുടെ ഒരു പട്ടാളമുണ്ടായിരുന്നുവെന്നും അതിൽ ഏഴ് പേർ വെള്ളക്കാർ ആയിരുന്നുവെന്നും പോർച്ചുഗീസുകാർ രേഖപ്പെടുത്തിയിട്ടുണ്ട്. രണ്ട് മുതൽ പത്ത് വരെ പൗണ്ട് വലുപ്പമുള്ള 15 തോക്കുകൾ ഉണ്ടായിരുന്നെങ്കിലും ഇവിടെ പീരങ്കിപ്പടയാളികൾ ഉണ്ടായിരുന്നില്ല. മിക്ക തോക്കുകളും ഉപയോഗശൂന്യമായിരുന്നു. ചിമാജി അപ്പ വസായ് കോട്ട ഉപരോധിച്ച ശേഷം 1739 ജനുവരി 10 ന് മറാഠാ സൈന്യം ഈ കോട്ട പിടിച്ചെടുത്തു. 1818 ൽ ബ്രിട്ടീഷ് സൈന്യം ഈ കോട്ട പിടിച്ചെടുത്തു. മണ്ണിൽ പകുതിയോളം ആണ്ടുപോയ കോട്ട 2008-09 ൽ വീണ്ടെടുത്തു.
ഘടന
കോട്ട ചതുരാകൃതിയിലാണ്. ഇതിന്റെ പ്രവേശന കവാടം കിഴക്ക് ദിക്കിലേക്കാണ്. മുൻഭാഗത്ത് വലത് കോണിൽ മറ്റൊരു ഗേറ്റും ഉണ്ട്. കോട്ടയുടെ നാല് കോണുകളിൽ ത്രികോണാകൃതിയിലുള്ള നാല് കൊത്തളങ്ങളുണ്ട്. പാരപ്പറ്റ് മതിലിനു ചുറ്റും നടക്കാനും കോട്ടയുടെ എല്ലാ സ്ഥലങ്ങളും സന്ദർശിക്കാനും ഏകദേശം 10 മിനിറ്റ് മതിയാകും.
മക്കാഡം
1820 - കളിൽ സ്കോട്ടുലാന്റുകാരനായ ജോൺ ലൗഡൻ മാൿആഡം എന്ന എഞ്ചിനീയർ തുടങ്ങിവച്ച ഒരു റോഡുനിർമ്മാണരീതിയാണ് മക്കാാഡം (Macadam).
അവലംബം
വർഗ്ഗം:റോഡ് ഗതാഗതം വർഗ്ഗം:നിർമ്മാണമേഖല
ലോക ശുചിമുറി ദിനം
ലോകശുചിമുറി ദിനം (WTD) എന്നത` എല്ലാ വർഷവും നവംബർ 19ന് ഞ്ചരിക്കുന്ന പരിപാടിയാണ്. ശരിയായ ശുചീകരണത്തിന്റെ പ്രാധാന്യം ശ്രദ്ധ ചെലുത്തുന്നതിനും എല്ലാവർക്കും വൃത്തിയുള്ളതും സുരക്ഷിതവുമായ ശുചിമുറികൾ പ്രാപ്യമാക്കാൻ വേണ്ടി ബോധ്യപ്പെടുത്തുവാനും വേണ്ടിയാണ്. 2001ലെ ലോക ശുചിമുറി സംഘടനയാണ് ആദ്യമായി ഈ പരിപാടി തുടങ്ങിയത്. ലോക ശുചീകരണത്തിന്റെ അപകടനിലയെപറ്റി ലോകത്തിന്റെ ശ്രദ്ധ് ആകർഷിക്കുന്നതിനായി മാറ്റിവച്ചതാണ്. അതിനുശേഷം അതിന്റെ ലക്ഷ്യം വളർന്ന് ലോക സഹകാരികളുടെ അംഗീകാരം നേടുകയും, 2013ൽ ഐക്യ രാഷ്ട്രസഭ ലോകശുചിമുറി ദിനത്തെ അംഗീകരിച്ച് ഒരു ഔദ്യോഗിക ഐക്യ രാഷ്ട്ര സഭ യുടെ അന്തരാഷ്ട്ര ദിനമാക്കി തീരുമാനമെടുത്തു. (യു.എൻ തീരുമാനം A/67/L.75).
ദ സ്നോ ക്യൂൻ
ഡാനിഷ് എഴുത്തുകാരൻ ഹാൻസ് ക്രിസ്ത്യൻ ആൻഡേഴ്സൻ എഴുതിയ ഒരു കാല്പനിക കഥയാണ് ദ സ്നോ ക്യൂൻ (Danish: Snedronningen) ഈ കഥ 1844 ഡിസംബർ 21 ന് ന്യൂ ഫെയറി ടേലിൽ പ്രസിദ്ധീകരിച്ചിരുന്നു. (ആദ്യ വോള്യം. രണ്ടാമത്തെ ശേഖരം. 1845) (Danish: Nye Eventyr. Første Bind. Anden Samling. 1845.) നന്മയും തിന്മയും തമ്മിലുള്ള പോരാട്ടമായി ഈ കഥ ചിത്രീകരിക്കുന്നു. ഗേർഡയും അവളുടെ സുഹൃത്ത് കായിയും ഇതിലെ പ്രധാന കഥാപാത്രങ്ങളാകുന്നു.
പുറം കണ്ണികൾ
വർഗ്ഗം:നാടോടിക്കഥകൾ വർഗ്ഗം:ഡാനിഷ് കഥകൾ
ബഹിരാകാശ വാഹനം
മനുഷ്യരെ വഹിച്ചു ബഹിരാകാശ യാത്ര നടത്താവുന്ന പ്രത്യേക തരത്തിൽ നിർമിച്ചിട്ടുള്ള വാഹനങ്ങളെയാണ് ബഹിരാകാശ വാഹനം എന്ന പദം കൊണ്ട് അർത്ഥമാക്കുന്നത്. മനുഷ്യർക്ക്‌ വസിക്കാവുന്ന തരത്തിൽ ഉള്ള സൗകര്യങ്ങളും ഭൂമിയുമായുള്ള റേഡിയോ കമ്യൂണിക്കേഷൻ സൗകര്യവും യാത്ര നിയന്ത്രിക്കാനാവശ്യമായ റോക്കറ്റ് പ്രോപ്പല്ലറിംഗ് സൗകര്യങ്ങളും ഒക്കെ ഇത്തരം വാഹനങ്ങളിൽ ഉണ്ടായിരിക്കും. പ്രഥമ ബഹിരാകാശ സഞ്ചാരിയായ യൂറി ഗഗാറിൻ സഞ്ചരിച്ച വോസ്റ്റോക്ക് ആയിരുന്നു പ്രഥമ ബഹിരാകാശ വാഹനം. അമേരിക്കയുടെ സ്പേസ് ഷട്ടിലുകളാണ് ഇക്കൂട്ടത്തിൽ ഏറ്റവും പുരോഗമിച്ച വാഹനങ്ങൾ.
ബഹിരാകാശ വാഹനങ്ങൾ
== സോവിയറ്റ് യൂണിയൻ ബഹിരാകാശ വാഹനങ്ങൾ==
അവലംബം
വർഗ്ഗം:ബഹിരാകാശവാഹനങ്ങൾ
ധുബ്രി മെഡിക്കൽ കോളേജ് ആൻഡ് ഹോസ്പിറ്റൽ
അസമിലെ ധുബ്രിയിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ധുബ്രി മെഡിക്കൽ കോളേജ് ആൻഡ് ഹോസ്പിറ്റൽ. അസം സംസ്ഥാനത്തെ ഒമ്പതാമത്തെ മെഡിക്കൽ കോളേജാണിത്. അസമിലെ ആരോഗ്യ കുടുംബക്ഷേമ മന്ത്രാലയത്തിന് കീഴിലാണ് കോളേജ് പ്രവർത്തിക്കുന്നത്. ഇത് ദേശീയ മെഡിക്കൽ കമ്മീഷൻ അംഗീകരിക്കുകയും ഗുവാഹത്തിയിലെ ശ്രീമന്ത ശങ്കരദേവ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്യുകയും ചെയ്തിട്ടുണ്ട്. നിലവിൽ കോളേജിന് 2022-23 അധ്യയന വർഷം മുതൽ 100 എംബിബിഎസ് ബിരുദ വിദ്യാർത്ഥികളെ ഉൾക്കൊള്ളാനുള്ള ശേഷിയുണ്ട്.
അവലംബം
വർഗ്ഗം:Coordinates on Wikidata വർഗ്ഗം:അസമിലെ മെഡിക്കൽ കോളേജുകൾ
അടിസ്ഥാന ആറ്റോമികഭാരം
വലത്ത്‌|ലഘുചിത്രം|ഉദാഹരണം: ഭൂമിയിലെ ഉറവിടങ്ങളിൽ ചെമ്പ്. രണ്ട് ഐസോടോപ്പുകൾ നിലവിലുണ്ട്: കോപ്പർ -63 (62.9), കോപ്പർ -65 (64.9), സമൃദ്ധമായി 69% + 31%. ചെമ്പിനുള്ള സ്റ്റാൻഡേർഡ് ആറ്റോമിക് വെയ്റ്റ് (Ar, standard(Cu)) ശരാശരിയാണ്, അവയുടെ സ്വാഭാവിക സമൃദ്ധി കൊണ്ട് തൂക്കമുണ്ട്, തുടർന്ന് [[അറ്റോമിക് മാസ്സ് യൂണിറ്റ്|ആറ്റോമിക പിണ്ഡം സ്ഥിരാങ്കം m u കൊണ്ട് ഹരിക്കുന്നു . [1]] ഭൂമിയിലെ ഒരു മൂലകത്തിന്റെ ഓരോ ഐസോടോപ്പിന്റെയും ആറ്റോമിക് ഭാരവും താരതമ്യേനയുള്ള ബാഹുല്യവും കണക്കിലെടുത്തുകൊണ്ടുള്ള ഗണിതശരാശരിയാണ് ആ മൂലകത്തിന്റെ അടിസ്ഥാന ആറ്റോമിക ഭാരം (a r, സ്റ്റാൻഡേർഡ് (ഇ)). ഉദാഹരണത്തിന്, ഭൂമിയിലെ ചെമ്പിന്റെ 69 ശതമാനവും ഐസോടോപ്പ് 63 Cu ( A r = 62.929) ആണ്. ബാക്കിയുള്ള 31 ശതമാനം65 Cu ( A r = 64.927), ആണ്. ഇതു കണക്കിലെടുത്ത് ചെമ്പിൻറെ അടിസ്ഥാന അറ്റോമികഭാരം കണക്കാക്കുന്ന വിധം താഴെ കാണിച്ചിരിക്കുന്നു.
ആപേക്ഷിക ഐസോടോപ്പിക് പിണ്ഡങ്ങൾക്ക് മാനങ്ങൾ ഇല്ലാത്തതിനാൽ, അടിസ്ഥാന ആറ്റോമികഭാരത്തിനും മാനങ്ങളില്ല. അതിനെ ഡാൾട്ടനുമായി ഗുണിച്ചാൽ ഇതിനെ ഭാരത്തിന്റെ അളവാക്കി മാറ്റാം, ഇതാണ് അറ്റോമിക് മാസ് കോൺസ്റ്റന്റ്.
നിർവചനം
ലഘുചിത്രം|450x450ബിന്ദു| ബോറോൺ, കാർബൺ, നൈട്രജൻ (കെമിസ്ട്രി ഇന്റർനാഷണൽ, ഐയുപി‌എസി) എന്നിവയുടെ സ്റ്റാൻ‌ഡേർഡ് ആറ്റോമിക് വെയ്റ്റുകളുടെ ഇടവേള നൊട്ടേഷൻ കാണിക്കുന്ന ഒരു ഐ‌യു‌പി‌സി ആനുകാലിക പട്ടികയുടെ ഭാഗം. ഉദാഹരണം: ബോറോണിനായുള്ള പൈ ചാർട്ട് ഇത് ഏകദേശം 20% 10 ബി യും 80% 11 ബി യും ചേർന്നതാണെന്ന് കാണിക്കുന്നു. ഈ ഐസോടോപ്പ് മിശ്രിതം സാധാരണ ഭൗമ ബോറോൺ സാമ്പിളുകളുടെ ആറ്റോമിക് ഭാരം 10.806 മുതൽ 10.821 വരെയുള്ള ഇടവേളയിൽ കുറയുമെന്ന് പ്രതീക്ഷിക്കുന്നു. ഈ ഇടവേളയാണ് സാധാരണ ആറ്റോമിക് ഭാരം. അസാധാരണമായ ഉറവിടങ്ങളിൽ നിന്നുള്ള ബോറോൺ സാമ്പിളുകൾ, പ്രത്യേകിച്ച് നോൺ-ടെറസ്ട്രിയൽ സ്രോതസ്സുകൾ, ഈ പരിധിക്ക് പുറത്തുള്ള ആറ്റോമിക് ഭാരം അളന്നിരിക്കാം. ആറ്റോമിക് ഭാരവും ആപേക്ഷിക ആറ്റോമിക് പിണ്ഡവും പര്യായങ്ങളാണ്.
വർഗ്ഗം:ആവർത്തനപ്പട്ടിക വർഗ്ഗം:രാസഗുണങ്ങൾ
കരീലാഞ്ചി
അരിക്കണ്ണി, ചീനപ്പാവ്, രാമദന്തി, വരിക്കണ്ണി, വലിയകണ്ണി, കാട്ടുപാവ്, കൊട്ടവള്ളി എന്നെല്ലാമറിയപ്പെടുന്ന കരീലാഞ്ചി ഒരു വള്ളിച്ചെടിയാണ്. . ധാരാളം ഔഷധഗുണങ്ങളുണ്ട്. ഇലയും വേരുമാണ് ഔഷധത്തിനായി ഉപയോഗിക്കുന്നത്. ഇന്ത്യയിലെങ്ങും കാണുന്നു. അൾസറിനെതിരെ ഫലപ്രദമാണ്. ചോണൻ പൂമ്പാറ്റയുടെയും കുഞ്ഞുവാലൻ പൂമ്പാറ്റയുടെയും, നീൾ വെള്ളിവാലൻ പൂമ്പാറ്റയുടെയും, നീലരാജൻ പൂമ്പാറ്റയുടെയും ലാർവയുടെ ഭക്ഷണസസ്യങ്ങളിലൊന്ന് കരീലാഞ്ചിയുടെ ഇലയാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:സ്മൈലാക്കേസീ
ദലിത് എഴിൽമലൈ
ഇന്ത്യൻ കേന്ദ്രമന്ത്രിയായിരുന്നു ദലിത് എഴിൽമലൈ (24 ജൂൺ 1945 - 2020 മെയ് 6). പാട്ടാളി മക്കൾ കക്ഷിയുടെ നേതാവായിരുന്ന അദ്ദേഹം 1998-99ൽ അടൽ ബിഹാരി വാജ്‌പേയി ഭരണകാലത്ത് കേന്ദ്ര സംസ്ഥാന ആരോഗ്യ, കുടുംബക്ഷേമ (സ്വതന്ത്ര ചുമതല) മന്ത്രിയായിരുന്നു.
ആദ്യകാലജീവിതം
1945 ജൂൺ 24 ന് തമിഴ്‌നാട്ടിലെ ചെംഗൽപട്ടു ജില്ലയിലെ ചെങ്കൈയിലാണ് അദ്ദേഹം ജനിച്ചത്. 1945 ജൂൺ 24 ന് ചെംഗൽപട്ടു ജില്ലയിലെ മധുരാന്തകം താലൂക്കിലെ ഇരുമ്പേട് ഗ്രാമത്തിൽ ജനിച്ച എഴിൽമലൈ 1963 നും 1987 നും ഇടയിൽ പഴയ പോസ്റ്റ് ടെലിഗ്രാഫ് വകുപ്പിൽ സേവനമനുഷ്ഠിച്ചു. ഈ കാലയളവിൽ, 1974 വരെ അഞ്ച് വർഷത്തേക്ക് അദ്ദേഹത്തെ സൈന്യത്തിലേക്ക് ഡെപ്യൂട്ടേഷനിൽ അയച്ചു. 1971 ലെ ഇന്തോ-പാകിസ്ഥാൻ യുദ്ധത്തിൽ പങ്കെടുത്ത അദ്ദേഹം സൈന്യത്തിലെ മികച്ച സേവനത്തിനായി രാഷ്ട്രപതിയിൽ നിന്ന് സൈനിക് സേവാ മെഡൽ നേടി. സർക്കാർ സേവനത്തിലായിരിക്കുമ്പോഴും നാഷണൽ ഫെഡറേഷൻ ഓഫ് പോസ്റ്റൽ യൂണിയൻ, പട്ടികജാതി, പട്ടികവർഗ എംപ്ലോയീസ് അസോസിയേഷൻ ഏകോപന സമിതി, തമിഴ്‌നാട്, പുതുച്ചേരി എന്നിവിടങ്ങളിൽ പ്രധാന പദവികൾ വഹിച്ചിട്ടുണ്ട്. 1980 ൽ ദലിത് പീപ്പിൾസ് ഫ്രണ്ട് ആരംഭിക്കുകയും ചെയ്തു. 1989 ൽ പട്ടാലി മക്കൾ കട്ച്ചി രൂപീകരിച്ചതിനുശേഷം അദ്ദേഹം പാർട്ടിയിൽ ചേർന്നു അതിന്റെ ജനറൽ സെക്രട്ടറിയായി. എ.ഐ.എ.ഡി.എം.കെ നേതൃത്വത്തിലുള്ള സഖ്യത്തിന്റെ ഭാഗമായി പി.എം.കെ വോട്ടെടുപ്പിൽ മത്സരിച്ചപ്പോൾ 1998 ലെ ലോക്‌സഭാ തെരഞ്ഞെടുപ്പിൽ ചിദംബരം (റിസർവ്ഡ്) നിയോജകമണ്ഡലത്തിൽ നിന്ന് തിരഞ്ഞെടുക്കപ്പെട്ടു. 1998 മാർച്ചിൽ അദ്ദേഹത്തെ കേന്ദ്ര ആരോഗ്യ-കുടുംബക്ഷേമ സഹമന്ത്രിയാക്കി. എന്നിരുന്നാലും, 1999 ഓഗസ്റ്റിൽ, പി‌എം‌കെയിൽ നിന്ന് രാജിവെച്ചു. പിന്നീട് എ.ഐ.എ.ഡി.എം.കെ. യിൽ ചേർന്നു.
രാഷ്ട്രീയത്തിൽ
ചിദംബരത്തു നിന്ന് പന്ത്രണ്ടാം ലോക്സഭയിലേക്ക് തിരഞ്ഞെടുക്കപ്പെട്ടു. പിന്നീട് എ.ഐ.എ.ഡി.എം.കെയിൽ ചേർന്ന അദ്ദേഹം 2001 ലെ ഉപതിരഞ്ഞെടുപ്പിൽ തിരുച്ചിറപ്പള്ളിയിൽ നിന്ന് (ലോക്സഭാ മണ്ഡലം) എ.ഐ.എ.ഡി.എം.കെ എംപിയായി തിരഞ്ഞെടുക്കപ്പെട്ടു. വാജ്‌പേയി മന്ത്രിസഭയിലെ മുൻ കേന്ദ്ര ആരോഗ്യമന്ത്രിയായിരുന്നു ദലിത് എഴിൽമലൈ.
ബാഹ്യ ലിങ്കുകൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:2020-ൽ മരിച്ചവർ വർഗ്ഗം:1945-ൽ ജനിച്ചവർ വർഗ്ഗം:തമിഴ്നാട്ടിൽ നിന്നുള്ള ലോക്‌സഭാംഗങ്ങൾ വർഗ്ഗം:മുൻ കേന്ദ്രമന്ത്രിമാർ
കെല്ലി കാറ്റ്ലിൻ
2016 മുതൽ 2018 വരെ തുടർച്ചയായി 3 തവണ സൈക്ലിംഗ് ടീം ഇനങ്ങളിൽ ലോകചാമ്പ്യനായ അമേരിക്കൻ സൈക്ലിസ്റ്റാണ് കെല്ലി കാറ്റ്ലിൻ (Kelly Catlin). (ജനനം 3 നവംബർ 1995 മിനിസോട്ട, യു എസ് എ; മരണം: 8 മാർച്ച് 2019) ട്രാക്ക് സൈക്ലിസ്റ്റ്, റോഡ് സൈക്ലിസ്റ്റ്, കമ്പ്യൂട്ടേഷണൽ ആൻഡ് മാത്തമാറ്റിക്കൽ എഞ്ചിനീയറിംഗിൽ ബിരുദ പഠനം, വയലിനിസ്റ്റ് എന്നിങ്ങനെ വിവിധ മേഖലകളിൽ സജീവമായി നിൽക്കുമ്പോൾ 8 മാർച്ച് 2019ന് ആത്മഹത്യ ചെയ്യുകയായിരുന്നു.
അവലംബങ്ങൾ
വർഗ്ഗം:1995-ൽ ജനിച്ചവർ വർഗ്ഗം:2019-ൽ മരിച്ചവർ വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ
ദി ബ്രിഡ്ജ് ഓൺ ദി റിവർ ക്വായി
രണ്ടാം ലോകമഹായുധ്ദകാലത്തെ ബർമ റെയിൽവേയുടെ നിർമ്മാണം പശ്ചാതലമാക്കി ഡേവിഡ് ലീൻ സംവിധാനം നിർവഹിച്ച് 1957ൽ പുറത്തിറങിയ ചലച്ചിത്രമാണ് ദി ബ്രിഡ്ജ് ഓൺ ദി റിവർ ക്വായി. ഫ്രെഞ്ച് നോവെലിസ്റ്റ് പിയറി ബൂൾൻറെ നോവലിനെ ആസ്പദമാക്കിയാണ് ചലച്ചിത്രം നിർമിച്ചിരികുന്നത്. ചലച്ചിത്ര നിരൂപകരുടെ പ്രശംസ പിടിച്ച്പറ്റിയ ചിത്രം, ലോകചരിത്രത്തിലെ തന്നെ ഏറ്റവും മികച്ച ചിത്രങളിൽ ഒന്നായി കണക്കാക്കപ്പെടുന്നു. 30-ആം അക്കാദമി പുരസ്ക്കാരച്ചടങിൽ ഏറ്റവും മികച്ച ചിത്രം ഉൽപ്പെടെ 7 പുരസ്ക്കാരങൾ ചിത്രം നേടി.
കഥാതന്തു
രണ്ടാം ലോകമഹായുധ്ദകാലത്ത് യുധ്ദതടവുകാരായ ബ്രിട്ടീഷ് സൈനികരെ ഉപയോഗിച്ച് നിർബന്ധിത തൊഴിലെടുപ്പിക്കലിലൂടെ ജാപ്പനീസ്സ് സൈന്യത്തിനു വേണ്ടി ക്വായി നദിക്ക് കുറുകെ റെയിൽവേ പാലം പണിയുന്നതും, ആ പാലം പണി തീരുന്നതിനുമുൻപ് തകർക്കാൻ ശ്രമിക്കുന്ന ബ്രിട്ടീഷ് കമാണ്ടോകളുടെയും കഥയാണ് ദി ബ്രിഡ്ജ് ഓൺ ദി റിവർ ക്വായി.
പുരസ്ക്കാരങൾ
മികച്ച ചിത്രം, മികച്ച സംവിധായകൻ, മികച്ച നടൻ ഉൾപെടെ 7 അക്കാദമി പുരസ്ക്കാരങൾ, 3 ബാഫ്റ്റ പുരസ്ക്കാരങൾ, 3 ഗോൾഡൻ ഗ്ലോബ് പുരസ്കാരങൽ തുടങി നിരവധി പുരസ്ക്കാരങൾ നേടി.
അവലംബം
വർഗ്ഗം:മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ ചിത്രങ്ങൾ
മ്യൂസിൻ-16
മനുഷ്യരിൽ MUC16 ജീൻ എൻകോഡ് ചെയ്യുന്ന ഒരു പ്രോട്ടീനാണ് ഒവേറിയൻ ക്യാൻസർ റിലേറ്റഡ് ട്യൂമർ മാർക്കർ CA125 എന്നും അറിയപ്പെടുന്ന മ്യൂസിൻ-16 (MUC-16). മ്യൂസിൻ കുടുംബത്തിലെ ഗ്ലൈക്കോപ്രോട്ടീനിലെ അംഗമാണ് MUC-16. ഒരു ട്യൂമർ മാർക്കർ അല്ലെങ്കിൽ ബയോ മാർക്കർ ആയി ഉപയോഗിക്കുന്ന ഇത് ചില പ്രത്യേക തരം ക്യാൻസറുകളുള്ള, പ്രത്യേകിച്ച് അണ്ഡാശയ അർബുദം അല്ലെങ്കിൽ ദോഷകരമല്ലാത്ത മറ്റ് അവസ്ഥകളുള്ള ചില രോഗികളുടെ രക്തത്തിൽ ഉയർന്നേക്കാം.
ഘടന
മ്യൂസിൻ 16 എന്നത് ഒരൊറ്റ ട്രാൻസ്മെംബ്രെൻ ഡൊമെയ്ൻ ഉള്ള, ഒരു മെംബ്രണുമായി ബന്ധപ്പെട്ട മ്യൂസിൻ ആണ്. മ്യൂസിൻ16-ന്റെ ഒരു സവിശേഷത അതിന്റെ വലിയ വലിപ്പമാണ്. MUC1, MUC4 എന്നിവയേക്കാൾ ഇരട്ടിയിലധികം നീളമുള്ളതാണ് മ്യൂസിൻ16, ഏകദേശം 22,000 അമിനോ ആസിഡുകൾ അടങ്ങിയിരിക്കുന്ന ഇത് മെംബ്രണുമായി ബന്ധപ്പെട്ട ഏറ്റവും വലിയ മ്യൂസിൻ ആണ്.
മ്യൂസിൻ16 മൂന്ന് വ്യത്യസ്ത ഡൊമെയ്‌നുകൾ ഉൾക്കൊള്ളുന്നു:
എൻ-ടെർമിനലും ടാൻഡം റിപ്പീറ്റ് ഡൊമെയ്‌നുകളും പൂർണ്ണമായും എക്‌സ്‌ട്രാ സെല്ലുലാറും ഉയർന്ന നിലയിൽ ഒ-ഗ്ലൈക്കോസൈലേറ്റഡുമാണ്. എല്ലാ മ്യൂസിനുകളിലും ഒരു ടാൻഡം റിപ്പീറ്റ് ഡൊമെയ്ൻ അടങ്ങിയിരിക്കുന്നു, അത് സെറിൻ, ത്രിയോണിൻ, പ്രോലിൻ എന്നിവയിൽ അമിനോ ആസിഡ് സീക്വൻസുകൾ ആവർത്തിക്കുന്നു. സി-ടെർമിനൽ ഡൊമെയ്‌നിൽ ഒന്നിലധികം എക്‌സ്‌ട്രാ സെല്ലുലാർ SEA ( s EA urchin sperm protein, e nterokinase, and a grin) മൊഡ്യൂളുകൾ, ഒരു ട്രാൻസ്‌മെംബ്രൺ ഡൊമെയ്‌ൻ, ഒരു സൈറ്റോപ്ലാസ്മിക് ടെയിൽ എന്നിവ അടങ്ങിയിരിക്കുന്നു. മ്യൂസിൻ16 ന്റെ എക്‌സ്‌ട്രാ സെല്ലുലാർ റീജിയൻ പ്രോട്ടിയോലൈറ്റിക് പിളർപ്പിന് വിധേയമായി കോശത്തിന്റെ ഉപരിതലത്തിൽ നിന്ന് പുറത്തുവരാൻ കഴിയും. SEA മൊഡ്യൂളുകളിലെ ഒരു സൈറ്റിൽ മ്യൂസിൻ16 പിളർന്നതായി കരുതുന്നു.
പ്രവർത്തനം
മ്യൂസിൻ16 നേത്ര ഉപരിതലം (കോർണിയയും കൺജങ്ക്റ്റിവയും ഉൾപ്പെടെ), ശ്വാസകോശ ട്രാക്ട്, സ്ത്രീ റീപ്രൊഡകടീവ് ട്രാക്‌റ്റ് എപിത്തീലിയ എന്നിവയുടെ ഒരു ഘടകമാണ്. മ്യൂസിൻ16 ഉയർന്ന നിലയിൽ ഗ്ലൈക്കോസൈലേറ്റഡ് ആയതിനാൽ, ഇത് ഒരു ഹൈഡ്രോഫിലിക് അന്തരീക്ഷം സൃഷ്ടിക്കുന്നു, ഇത് എപ്പിത്തീലിയൽ സെല്ലുകളുടെ അഗ്രം മെംബ്രണിൽ വിദേശ കണങ്ങൾക്കും പകർച്ചവ്യാധികൾക്കും എതിരായി തടസ്സമായി പ്രവർത്തിക്കുന്നു. കൂടാതെ, ഇആർഎം പ്രോട്ടീൻ കുടുംബത്തിലെ അംഗങ്ങളെ ബന്ധിപ്പിച്ചുകൊണ്ട് മ്യൂസിൻ16-ന്റെ സൈറ്റോപ്ലാസ്മിക് വാൽ സൈറ്റോസ്‌കെലിറ്റണുമായി ഇടപഴകുന്നതായി കാണിക്കുന്നു. വരണ്ട കണ്ണ്, സിസ്റ്റിക് ഫൈബ്രോസിസ്, പലതരം അർബുദങ്ങൾ എന്നിവയിൽ മ്യൂസിൻ 16 ന്റെ എക്സ്പ്രഷൻ മാറിയതായി കാണിക്കുന്നു.
കാൻസറിലെ പങ്ക്
മ്യൂസിൻ16 (CA-125) വ്യത്യസ്‌ത സംവിധാനങ്ങളിലൂടെ ട്യൂമറിജെനിസിസും ട്യൂമർ വ്യാപനവും മെച്ചപ്പെടുത്തുന്നതിൽ ഒരു പങ്കുവഹിക്കുന്നതായി തെളിയിക്കപ്പെട്ടിട്ടുണ്ട്.
ഒരു ബയോ മാർക്കർ എന്ന നിലയിൽ
അണ്ഡാശയ ക്യാൻസർ ചികിത്സിക്കുന്നതിന് രക്തത്തിലെ CA-125 അളവ് പരിശോധിക്കുന്നത് ഉപയോഗപ്രദമാണെന്ന് നിർദ്ദേശിക്കപ്പെട്ടിരിക്കുന്നു. അണ്ഡാശയ ക്യാൻസർ ഉണ്ടെന്ന് ഇതിനകം അറിയപ്പെടുന്ന സ്ത്രീകൾക്ക് ഈ പരിശോധനയ്ക്ക് ഉപയോഗപ്രദമായ വിവരങ്ങൾ നൽകാൻ കഴിയുമെങ്കിലും, CA-125 ലെവലും ക്യാൻസറും തമ്മിലുള്ള അനിശ്ചിതമായ പരസ്പരബന്ധം കാരണം CA-125 പരിശോധന ഒരു സ്ക്രീനിംഗ് രീതിയായി ഉപയോഗപ്രദമല്ല. അണ്ഡാശയ അർബുദത്തിനു പുറമേ, എൻഡോമെട്രിയൽ കാൻസർ, ഫാലോപ്യൻ ട്യൂബ് കാൻസർ, ശ്വാസകോശ അർബുദം, സ്തനാർബുദം, ദഹനനാളത്തിലെ കാൻസർ തുടങ്ങിയ രോഗങ്ങളുള്ള രോഗികളിൽ CA-125 വർദ്ധിക്കാം. ഗർഭിണികളിലും ഇത് വർദ്ധിക്കാം. സെറം അളവ് വർദ്ധിപ്പിക്കാൻ കഴിയുന്ന വൈവിധ്യമാർന്ന അവസ്ഥകൾ കാരണം, ക്യാൻസർ കണ്ടുപിടിക്കാൻ CA-125 ഉപയോഗിക്കാറില്ല, എന്നാൽ അണ്ഡാശയ ക്യാൻസർ രോഗികളിൽ കീമോതെറാപ്പി, റിലാപ്സ്, രോഗ പുരോഗതി എന്നിവയ്ക്കുള്ള പ്രതികരണങ്ങൾ നിരീക്ഷിക്കാൻ ഇത് പലപ്പോഴും ഉപയോഗിക്കുന്നു.
മെറ്റാസ്റ്റാറ്റിക് അധിനിവേശം
ലഘുചിത്രം| MUC16 (CA125), മെസോതെലിൻ എന്നിവയുടെ പ്രതിപ്രവർത്തനം ട്യൂമർ സെല്ലുകളുടെ മെറ്റാസ്റ്റാസിസ് പ്രാപ്തമാക്കുന്ന സെൽ-ടു-സെൽ ഇടപെടലുകളിൽ മ്യൂസിൻ16 പങ്കെടുക്കുമെന്ന് കരുതപ്പെടുന്നു. പെരിറ്റോണിയത്തിലെ മെസോതെലിയൽ കോശങ്ങൾ (ഉദര അറയുടെ പാളി) പ്രകടിപ്പിക്കുന്ന ഗ്ലൈക്കോപ്രോട്ടീൻ, മെസോതെലിനുമായി മ്യൂസിൻ16 ബന്ധിപ്പിക്കുന്നു എന്നതിന്റെ തെളിവുകൾ ഇത് പിന്തുണയ്ക്കുന്നു. മ്യൂസിൻ16 ഉം മെസോതെലിൻ ഇടപെടലുകളും പെരിറ്റോണിയത്തിലെ ട്യൂമർ സെൽ അധിനിവേശത്തിന്റെ ആദ്യപടി നൽകുമെന്ന് കരുതപ്പെടുന്നു. സെൽ ഉപരിതല മെസോതെലിനിലെ എൻ-ടെർമിനസിലെ 64 അമിനോ ആസിഡുകൾ അടങ്ങുന്ന മേഖല (അവശിഷ്ടങ്ങൾ 296-359) മ്യൂസിൻ16 ന്റെ ഫങ്ഷണൽ ബൈൻഡിംഗ് ഡൊമെയ്‌നായി (IAB എന്ന് നാമകരണം ചെയ്യപ്പെട്ടു) പരീക്ഷണാത്മകമായി സ്ഥാപിക്കപ്പെട്ടിട്ടുണ്ട്. മെസോതെലിൻ എന്ന IAB ഡൊമെയ്‌നും ഹ്യൂമൻ എഫ്‌സി ഭാഗവും അടങ്ങുന്ന ഒരു ഇമ്മ്യൂണോഅധെസിന് (HN125), മ്യൂസിൻ16-മെസോതെലിൻ പ്രതിപ്രവർത്തനം വഴിയുള്ള ഹെറ്ററോടൈപിക് കാൻസർ കോശങ്ങളുടെ അഡീഷൻ തടസ്സപ്പെടുത്താനുള്ള കഴിവുണ്ട്.
മെസോതെലിയോമ, അണ്ഡാശയ അർബുദം, സ്ക്വാമസ് സെൽ കാർസിനോമ എന്നിവയുൾപ്പെടെ പല തരത്തിലുള്ള ക്യാൻസറുകളിലും മെസോതെലിൻ എക്സ്പ്രഷൻ കണ്ടെത്തിയിട്ടുണ്ട്. ട്യൂമർ കോശങ്ങളാൽ മെസോതെലിൻ എക്സ്ന്നപ്രസ് ചെയ്യുന്നതിനാൽ, മ്യൂസിൻ16 ഉം മെസോതെലിയൽ ഇടപെടലുകളും മറ്റ് ട്യൂമർ കോശങ്ങളെ മെറ്റാസ്റ്റാസിസിന്റെ സ്ഥാനത്തേക്ക് ശേഖരിക്കുന്നതിന് സഹായിച്ചേക്കാം, അങ്ങനെ മെറ്റാസ്റ്റാസിസിന്റെ വലുപ്പം വർദ്ധിക്കുന്നു.
പ്രേരക ചലനശേഷി
മ്യൂസിൻ16 ന്റെ സൈറ്റോപ്ലാസ്മിക് ടെയിൽ ട്യൂമർ കോശങ്ങളെ വളരാൻ പ്രാപ്തമാക്കുകയും കോശ ചലനത്തെ പ്രോത്സാഹിപ്പിക്കുകയും അധിനിവേശം സുഗമമാക്കുകയും ചെയ്തേക്കാമെന്ന് തെളിവുകൾ സൂചിപ്പിക്കുന്നു. മ്യൂസിൻ16-ന്റെ സി-ടെർമിനൽ ഡൊമെയ്‌നിന്റെ സിഗ്നലിംഗ് സുഗമമാക്കാനുള്ള കഴിവ് മൂലമാണെന്ന് തോന്നുന്നു, ഇത് ഇ- കാദറിൻ എക്സ്പ്രഷനിൽ കുറവുണ്ടാക്കുകയും എപ്പിത്തീലിയലുമായി പൊരുത്തപ്പെടുന്ന എക്സ്പ്രഷൻ പാറ്റേണായ എൻ- കാദറിൻ, വിമെന്റിൻ എന്നിവയുടെ എക്സ്പ്രഷൻ വർദ്ധിപ്പിക്കുകയും ചെയ്യുന്നു.
ഝാപ ജില്ല
കിഴക്കൻ നേപ്പാളിലെ പ്രവിശ്യ നമ്പർ ഒന്നിൽ ഉൾപ്പെടുന്ന നേപ്പാളിലെ ഒരു ജില്ലയാണ് ഝാപ ജില്ല (English: Jhapa (झापा जिल्ला). 2011ലെ നേപ്പാൾ സെൻസസ് പ്രകാരം 812,650ആണ് ഇവിടത്തെ ജനസംഖ്യ. ഝാപ ജില്ലയിലെ ജനങ്ങൾ ഝാപലി എന്നാണ് അറിയപ്പെടുന്നത്. ജില്ലയുടെ ഭരണസിരാകേന്ദ്രം സ്ഥിതിചെയ്യുന്നത് മേച്ചി മേഖലയിലെ ഭദ്രാപൂർ പട്ടണത്തിലാണ്.
സ്ഥാനം
നേപ്പാളിലെ ഏറ്റവും കിഴക്ക് ഭാഗത്തായി സ്ഥിതിചെയ്യുന്ന ഝാപ ജില്ല, ഏറെ ഫലഭൂയിഷ്ടമായ ടെറായി സമതലത്തിന്റെ ഭാഗമാണ്. 800 വർഷങ്ങൾക്ക് മുൻപ് ഈ പ്രദേശത്ത് താമസമാരംഭിച്ച രാജ്ബൻഷി ജനങ്ങളാണ് ഇവിടത്തെ ആദ്യത്തെ നിവാസികൾ. ഇടതൂർന്ന വനങ്ങളാൽ മേലാപ്പ് തീർക്കുന്നതിനാൽ മേലാപ്പ് എന്നർത്ഥമുള്ള രാജ്ഭാഷി വാക്കിൽ നിന്നാണ് ഝാപ എന്ന പദം ഉദ്ഭവിച്ചതെന്നാണ് കരുതപ്പെടുന്നത്.
അതിര്‌
വടക്ക് ഭാഗത്ത് ഇലാം ജില്ലയും പടിഞ്ഞാറ് മൊറാങ് ജില്ലയും തെക്കുഭാഗത്ത് ഇന്ത്യൻ സംസ്ഥാനമായ ബിഹാറും കിഴക്കും തെക്കുകിഴക്ക് ഭാഗത്തായി ഇന്ത്യൻ സംസ്ഥാനമായ പശ്ചിമ ബംഗാളുമാണ് ഝാപ ജില്ലയുടെ അതിർത്തി പങ്കിടുന്നത്. 1606 ചതുരശ്ര കിലോമീറ്റർ (620 ചതുരശ്ര മൈൽ) പ്രദേശത്തായി പരന്നു കിടക്കുന്ന ജില്ലയിലെ പ്രധാന നഗരങ്ങൾ ബിർതമോഡ്, ഡമക്, കകർവിറ്റ എന്നിവയാണ്.
വിദ്യാഭ്യാസം
നേപ്പാളിലെ 77 ജില്ലകളിൽ ഏറ്റവും ഉയർന്ന സാക്ഷരതാ നിരക്കുള്ള ജില്ലയാണ് ഝാപ. 98.33 ശതമാനമാണ് ജില്ലയിലെ സാക്ഷരത നിരക്ക്.
ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം
യു.കെ.യിൽ താമസിക്കുന്ന സ്ത്രീകളുടെയും പെൺകുട്ടികളുടെയും ബാഹ്യ സ്ത്രീ ജനനേന്ദ്രിയങ്ങളിൽ ചിലതോ മുഴുവനായോ നീക്കം ചെയ്യുന്നതാണ് ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം. ഇക്വാലിറ്റി നൗ, സിറ്റി യൂണിവേഴ്സിറ്റി ലണ്ടൻ എന്നിവയുടെ 2011-ലെ കണക്കനുസരിച്ച്, ഇംഗ്ലണ്ടിലും വെയിൽസിലും 15-49 വയസ്സ് പ്രായമുള്ള 103,000 സ്ത്രീകളിലും പെൺകുട്ടികളിലും സ്ത്രീ ജനനേന്ദ്രിയ വികലമാക്കൽ (FGM) നടന്നിട്ടുള്ളതായി കരുതപ്പെടുന്നു.
ബഹിരാകാശ വിമാനം
ഒരു വിമാനം പോലെ പറന്നുയർന്ന് ജെറ്റ് എൻ‌ജിന്റെയും റോക്കറ്റ് എഞ്ചിന്റെയും സംയുക്ത സഹായത്തോടെ ബഹിരാകാശത്തിൽ ഒരു വിമാനം പോലെ തിരിച്ചിറങ്ങാൻ സാധിക്കുകയും ചെയ്യുന്ന (horizontal takeoff and landing) ബഹിരാകാശ വാഹനത്തെയാണ് ബഹിരാകാശ വിമാനങ്ങൾ (Spaceplane) എന്ന് വിളിക്കുന്നത്‌. അടുത്ത തലമുറയിലെ ബഹിരാകാശ വാഹനങ്ങളായാണ് ഇവയെ കണക്കാക്കുന്നത്. റോക്കറ്റ് സഹായത്തോടെ കുതിച്ചുയരുകയും വിമാനം പോലെ പറന്നിറങ്ങുകയും ചെയ്യുന്ന ഷട്ടിലുകളുടെ അടുത്ത ചുവടാണ് ഇത്തരം വിമാനങ്ങൾ. ബഹിരാകാശ യാത്രക്കുള്ള ചെലവ് വളരെയധികം കുറക്കാൻ സാധിക്കും എന്നതാണ് ഇവയുടെ പ്രത്യേകത. എന്നാൽ അതി സങ്കീർണ്ണമായ സാങ്കേതിക വിദ്യ ആവശ്യമെന്നതിനാൽ പൂർണ്ണ അർത്ഥത്തിൽ പ്രവർത്തന യോഗ്യമായ ബഹിരാകാശ വിമാനങ്ങൾ ഇതുവരെ നിർമ്മിക്കപ്പെട്ടിട്ടില്ല. നിരവധി രാജ്യങ്ങളും സ്വകാര്യ കമ്പനികളും അടക്കം കൊണ്ട് പിടിച്ച ഗവേഷണത്തിലാണ്.
ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം
1985-ലെ സ്ത്രീ പരിച്ഛേദന നിരോധന നിയമം യുകെയിൽ എഫ്‌ജിഎം നിയമവിരുദ്ധമാക്കി, ഇത് കുട്ടികളിലോ മുതിർന്നവരിലോ എഫ്‌ജിഎം നടത്തുന്നത് കുറ്റകരമാക്കി. 2003-ലെ പെൺ ജനനേന്ദ്രിയ ഛേദിക്കൽ നിയമം, 2005-ലെ സ്ത്രീ ജനനേന്ദ്രിയ ഛേദിക്കൽ നിരോധന നിയമം (സ്കോട്ട്‌ലൻഡ്) എന്നിവ പ്രകാരം, പെൺകുട്ടിയെ കൊണ്ടുപോകുന്ന രാജ്യത്ത് നിയമാനുസൃതമായാലും ഇല്ലെങ്കിലും, ബ്രിട്ടീഷ് പൗരന്മാർക്കോ സ്ഥിര താമസക്കാർക്കോ വേണ്ടി രാജ്യത്തിന് പുറത്ത് എഫ്‌ജിഎം ക്രമീകരിക്കുന്നത് കുറ്റകരമാക്കി. 14 വർഷം വരെ തടവാണ് ശിക്ഷ.
ബഹിരാകാശ വിമാനം
വർഗ്ഗം:ബഹിരാകാശവാഹനങ്ങൾ
ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം
എഫ്‌ജിഎമ്മിന് വേണ്ടിയുള്ള ആദ്യത്തെ പ്രോസിക്യൂഷനുകൾ എഫ്‌ജിഎം നടത്തിയതിന് കുറ്റാരോപിതനായ ഒരു ഡോക്ടർക്കും സഹായിച്ചതിന് ആരോപിക്കപ്പെട്ട മറ്റൊരു പുരുഷനുമെതിരെ 2015-ൽ നടന്നത് ഇരുവരും കുറ്റക്കാരല്ലെന്ന് കണ്ടെത്തി. ആദ്യത്തെ വിജയകരമായ ശിക്ഷ 2019 ഫെബ്രുവരിയിൽ ഉറപ്പിച്ചു.
ഐറിഷ് ഭാഷ
ലിഖിത ചരിത്രത്തിന്റെ ഭൂരിഭാഗം സമയത്തും ഐറിഷ് ജനതയുടെ പ്രധാന ഭാഷ ഐറിഷ് ആയിരുന്നു. അവർ മറ്റു രാജ്യങ്ങളിലേയ്ക്കും ഈ ഭാഷ എത്തിച്ചു. സ്കോട്ട്‌ലാന്റ്, ഐൽ ഓഫ് മാൻ എന്നിവിടങ്ങളിൽ ഈ ഭാഷ സ്കോട്ടിഷ് ഗേലിക്, മാൻക്സ് എന്നീ ഭാഷകൾക്ക് ജന്മം നൽകി. പടിഞ്ഞാറൻ യൂറോപ്പിലെ ഏറ്റവും പഴക്കമുള്ള സാഹിത്യം ഐറിഷ് ഭാഷയിലാണുള്ളത്.
എലിസബ‌ത്തൻ കാലഘട്ടത്തിലെ ഉദ്യോഗസ്ഥർ ഐറിഷ് ഭാഷയുടെ ഉപയോഗം നിരുത്സാഹപ്പെടുത്തിയിരുന്നു. ഇത് ഐർലാന്റിലെ ഇംഗ്ലീഷ് താല്പര്യങ്ങൾക്ക് വിരുദ്ധമാണെന്നാണ് ഇവർ കരുതിയിരുന്നത്. പതിനേഴാം നൂറ്റാണ്ടിൽ ഇംഗ്ലീഷ് ഭരണകാലത്താണ് ഈ ഭാഷയുടെ പ്രാധാന്യം കുറഞ്ഞുതുടങ്ങിയത്. പത്തൊൻപതാം നൂറ്റാണ്ടിന്റെ രണ്ടാം പകുതിയിൽ ഈ ഭാഷ സംസാരിക്കുന്നവരുടെ എണ്ണം പെട്ടെന്നു കുറയുകയുണ്ടായി. 1845-1852 കാലത്തെ വറുതിക്കു ശേഷമാണ് ഇതാരംഭിച്ചത് (ഐർലാന്റിലെ 20–25% ജനസംഖ്യ ഈ സമയത്ത് കുടിയേറ്റവും മരണവും കാരണം നഷ്ടപ്പെടുകയുണ്ടായി). ഐറിഷ് സംസാരിക്കുന്ന പ്രദേശങ്ങളിലാണ് കൂടുതൽ പ്രശ്നങ്ങളുണ്ടായത്. ബ്രിട്ടീഷ് ഭരണത്തിന്റെ അവസാന സമയത്ത് ഈ ഭാഷ സംസാരിക്കുന്നവർ ജനസംഖ്യയുടെ 15%-ൽ താഴെ ആൾക്കാർ മാത്രമായിരുന്നു. ഇതിനു ശേഷം ഗേൽടാച്റ്റ് എന്നറിയപ്പെടുന്ന പ്രദേശത്തിനുവെളിയിൽ ഈ ഭാഷ ന്യൂനപക്ഷം മാത്രമേ സംസാരിക്കുന്നുള്ളൂ. ഭരണകൂടവും സ്വകാര്യവ്യക്തികളും സംഘടനകളൂം ഈ ഭാഷയുടെ ഉപയോഗം വർദ്ധിപ്പിക്കാൻ ശ്രമിക്കുന്നുണ്ട്.
അവലംബങ്ങൾ
Caerwyn Williams, J.E. & Ní Mhuiríosa, Máirín (ed.). Traidisiún Liteartha na nGael. An Clóchomhar Tta 1979.
De Brún, Pádraig. Scriptural Instruction in the Vernacular: The Irish Society and Its Teachers 1818-1827. Dublin Institute for Advanced Studies 2009. ISBN 978-1-85500-212-8
Fitzgerald, Garrett, ‘Estimates for baronies of minimal level of Irish-speaking amongst successive decennial cohorts, 117-1781 to 1861-1871,’ Volume 84, Proceedings of the Royal Irish Academy  1984.
Hindley, Reg (1991, new ed.). The Death of the Irish Language: A Qualified Obituary. Routledge. ISBN 978-0-4150-6481-1
McMahon, Timothy G.. Grand Opportunity: The Gaelic Revival and Irish Society, 1893-1910. Syracuse University Press 2008. ISBN 978-0-8156-3158-3
Ó Gráda, Cormac. 'Cé Fada le Fán' in Dublin Review of Books, Issue 34, May 6, 2013: http://www.drb.ie/essays/c%C3%A9-fada-le-f%C3%A1n.
Kelly, James & Mac Murchaidh, Ciarán (eds.). Irish and English: Essays on the Linguistic and Cultural Frontier 1600-1900. Four Courts Press 2012. ISBN 978-1846823404
Ní Mhuiríosa, Máirín. ‘Cumann na Scríbhneoirí: Memoir’ in Scríobh 5, ed. Seán Ó Mórdha. Baile Átha Cliath: An Clóchomhar Tta 1981.
Ó hÓgáin, Dáithí. Labhrann Laighnigh: Téacsanna agus Cainteanna ó Shean-Chúige Laighean. Coiscéim 2011.
Ó Laoire, Muiris. '‘Language Use and Language Attitudes in Ireland’ in Multilingualism in European Bilingual Contexts : Language Use and Attitudes, ed. David Lasagabaster and Ángel Huguet. Multilingual Matters Ltd 2007. ISBN 1-85359-929-8
Williams, Nicholas. ‘Na Canúintí a Theacht chun Solais’ i Stair na Gaeilge, ed. Kim McCone and others. Maigh Nuad 1994. ISBN 0-901519-90-1
സ്റ്റീഫൻ എഡ്ബർഗ്
അവലംബം
വർഗ്ഗം:ടെന്നീസ് കളിക്കാർ വർഗ്ഗം:1966-ൽ ജനിച്ചവർ വർഗ്ഗം:ജനുവരി 19-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
സീത (നടി)
സീത എന്ന തൂലികാനാമത്തിൽ അറിയപ്പെടുന്ന സൈരന്ധ്രി ഒരു തെന്നിന്ത്യൻ  അഭിനേത്രിയും നിർമ്മാതാവുമാണ്, പ്രധാനമായും തമിഴ്, മലയാളം, തെലുങ്ക് സിനിമകളിലാണ് അവർ പ്രശസ്തയായിരിക്കുന്നത്. . 1985 ൽ അഭിനയ ജീവിതം ആരംഭിച്ച അവർ 1985 മുതൽ മുഖ്യധാരാ നായികമാരിൽ ഒരാളായിരുന്നു. 2002-ൽ പുറത്തിറങ്ങിയ മാരൻ എന്ന ചിത്രത്തിലൂടെ അവർ സിനിമാലോകത്തേക്ക് തിരിച്ചുവരവ് നടത്തി.
വ്യക്തി ജീവിതം
1990-ൽ നടൻ പാർഥിബനെ സീത വിവാഹം കഴിച്ചു. 2001ൽ ദമ്പതികൾ വേർപിരിഞ്ഞു.
2010-ൽ ടിവി നടൻ സതീഷിനെ അവർ വിവാഹം കഴിച്ചു 2016ൽ ഇരുവരും വിവാഹമോചിതരായി.
സിനിമാ ജീവിതം
സിനിമാ-ടിവി നടിയും നിർമ്മാതാവുമാണ് സീത. 1985 മുതൽ അഭിനയം തുടങ്ങിയ അവർ 1991 വരെ തുടർന്നു. കുറച്ചുകാലം അഭിനയത്തിൽ നിന്ന് ഇടവേളയെടുത്ത് 2002 മുതൽ വീണ്ടും അഭിനയിക്കാൻ തുടങ്ങി. 1985-ൽ ആൻ പാവം എന്ന തമിഴ് ചിത്രത്തിലൂടെയാണ് ചലച്ചിത്രരംഗത്തേക്ക് കടന്നുവരുന്നത്. പ്രധാനമായും തെലുങ്ക്, തമിഴ് സിനിമകളിൽ അഭിനയിച്ച അവർ കുറച്ച് മലയാളം, കന്നഡ സിനിമകളിലും അഭിനയിച്ചിട്ടുണ്ട്. മുൻകാലങ്ങളിൽ പ്രധാന നടിയായും പിന്നീട് കരിയറിൽ സഹകഥാപാത്രങ്ങളായും അഭിനയിച്ചു. കൂടണയും കാറ്റ് എന്ന ചിത്രത്തിലൂടെ 1986ൽ ആണ് മലയാളത്തിൽ ആദ്യമായി അഭിനയിക്കുന്നത്. കൂടണയും കാറ്റിലെ ആനി, വിനോദയാത്രയിലെ വിമല, നോട്ട്ബുക്കിലെ പൂജയുടെ അമ്മ എന്നിവ മലയാളത്തിലെ ശ്രദ്ധേയമായ വേഷങ്ങളാണ്.
പുറംകണ്ണികൾ
വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ഇന്ത്യൻ വനിതാ ചലച്ചിത്ര നിർമ്മാതാക്കൾ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തമിഴ്‌ചലച്ചിത്രനടിമാർ
ക്ലിപ്പർ
റഷ്യ വികസിപ്പിക്കുന്ന അടുത്ത തലമുറയിലെ ബഹിരാകാശ വാഹനമാണ് ക്ലിപ്പർ ബഹിരാകാശ വിമാനം. ആറു പേരെ വഹിക്കാൻ ശേഷിയുള്ള ഈ ബഹിരാകാശ വിമാനം വികസന ഘട്ടത്തിലാണ്.
വാലസ് രേഖ
ഏഷ്യയ്ക്കും വാലേഷ്യയ്ക്കും ഇടയിൽ ജീവജാലങ്ങളെ വേർതിരിക്കാനായി ബ്രിട്ടീഷ് ജീവശാസ്ത്രജ്ഞനായ ആൽഫ്രഡ് റസ്സൽ വാലസ് 1859 -ൽ രൂപം കൊടുത്ത ഒരു സാങ്കൽപ്പിക വരയാണ് വാലസ് രേഖ (Wallace Line). ഏഷ്യയെയും ആസ്ത്രേലിയയെയും വേർതിരിക്കുന്ന ഒരു ഇടമാണിത്. ഈ വരയ്ക്ക് പടിഞ്ഞാറ് കാണുന്ന ജീവജാലങ്ങൾക്ക് ഏഷ്യയിലെ ജീവവർഗ്ഗങ്ങളുമായാണ് കൂടുതൽ ബന്ധം. കിഴക്കാവട്ടെ രണ്ടിന്റെയും ഒരു മിശ്രിതവും. 19-ആം നൂറ്റാണ്ടിൽ ഈസ്റ്റ് ഇൻഡീസിലൂടെ യാത്ര ചെയ്യുമ്പോഴാണ് അദ്ദേഹത്തിന് ഇതു വ്യക്തമായത്.
കരകൾ തമ്മിൽ വളരെച്ചെറിയ ദൂരവ്യത്യാസം മാത്രമുള്ളപ്പോൾപ്പോലും ജീവിവർഗ്ഗങ്ങളുടെ വ്യത്യാസങ്ങൾ ശ്രദ്ധിക്കപ്പെടാൻ തക്കതാണ്. സസ്യങ്ങളിലെ വ്യതിയാനം ജന്തുക്കളുടെ വ്യത്യാസത്തോളം തന്നെ പ്രകടമല്ല.
പുറത്തേക്കുള്ള കണ്ണികൾ
വർഗ്ഗം:ജീവജാലം
ഒട്ടാവൻ
പുറംകണ്ണികൾ
വർഗ്ഗം:സംഗീത സംഘങ്ങൾ
വി. രവികുമാർ
മലയാള വിവർത്തകനാണ് വി. രവികുമാർ. വിവർത്തനത്തിനുള്ള കേരള സാഹിത്യ അക്കാദമിയുടെ 2022 ലെ പുരസ്കാരം ലഭിച്ചിട്ടുണ്ട്. ബോദ്‌ലേർ 1821 - 2021 എന്ന വിവർത്തനഗ്രന്ഥമാണ് അവാർഡിന് അർഹമായത്.
ജീവിതരേഖ
കൊല്ലം ജില്ലയിൽ ചവറ – തെക്കുംഭാഗം സ്വദേശിയാണ്. മുഖം എന്ന പേരിൽ മിനി മാസിക നടത്തിയിരുന്നു. പലായനങ്ങൾ എന്ന പേരിൽ കാഫ്കയുടെ തെരഞ്ഞെടുത്ത കൃതികളായിരുന്നു ആദ്യ കൃതി. റെയിൽവെയിൽ ഉദ്യോഗസ്ഥനായിരുന്നു. വിആർഎസ് വാങ്ങി.
പുറം കണ്ണികൾ
വർഗ്ഗം:മലയാളം വിവർത്തകർ വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കൊല്ലം ജില്ലയിൽ ജനിച്ചവർ
ജീവദാമൻ
ക്രി.പി. രണ്ടാം നൂറ്റാണ്ടിൽ വടക്കുപടിഞ്ഞാറൻ ഇന്ത്യയിലെ പടിഞ്ഞാറൻ ക്ഷത്രപ ഭരണാധികാരിയായിരുന്നു ജീവദാമൻ. അദ്ദേഹം ദാമജടശ്രീ ഒന്നാമന്റെ മകനും സത്യദാമന്റെ സഹോദരനുമായിരുന്നു.
ജീവചരിത്രം
ജീവദാമന്റെ ഭരണത്തിന്റെ കൃത്യമായ കാലഗണനയെക്കുറിച്ച് തർക്കങ്ങൾ നിലനിൽക്കുന്നു.സി.ഇ 199 വരെ അദ്ദേഹം ഭരിച്ചിരിക്കാം എന്നു കരുതപ്പെടുന്നു.
ജീവദാമന് ആൺമക്കളില്ലായിരുന്നു, തന്മൂലം അദ്ദേഹത്തിന് ശേഷം അദ്ദേഹത്തിന്റെ അമ്മാവന്റെ മകൻ രുദ്രസേനൻ ഒന്നാമൻ അധികാരത്തിലെത്തി.
അവലംബം
വിഭാഗം:ഇന്ത്യാചരിത്രം
സൈനാബ് ഖാൻലറോവ
സോവിയറ്റ്, അസർബൈജാനി ഗായികയും(സോപ്രാനോ), സോവിയറ്റ് യൂണിയൻ(1980), അസർബൈജാൻ (1975), അർമേനിയ (1978) എന്നിവയുടെ പീപ്പിൾസ് ആർട്ടിസ്റ്റുമാണ് സൈനാബ് യാഹിയ ക്വിസി ഖാൻലറോവ (അസർബൈജാനി: Zeynəb Yəhya qızı Xanlarova) (ജനനം: ഡിസംബർ 28, 1936, ബാക്കു).
ജീവിതരേഖ
1936 ഡിസംബർ 28 ന് ബാക്കുവിൽ ജനിച്ച സൈനബ് ഖാൻലറോവ കുടുംബത്തിലെ അഞ്ച് മക്കളിൽ ഇളയതായിരുന്നു. 1956-ൽ സൈനബ് ഖാൻലറോവ എം.എ.സാബീർ എന്നു പിന്നീട് നാമകരണം ചെയ്ത ബാക്കു പെഡഗോഗിക്കൽ സ്‌കൂളിൽ നിന്ന് ബിരുദം നേടി. 1961 ൽ ആസാഫ് സെയ്‌നാലിയുടെ (S.I. ഷുഷിൻസ്കിയുടെ ക്ലാസ്) പേരിലുള്ള ബക്കു മ്യൂസിക്കൽ സ്കൂളിൽ നിന്ന് ബിരുദം നേടുകയും അസർബൈജാൻ സ്റ്റേറ്റ് അക്കാദമിക് ഓപ്പറ ആന്റ് ബാലെ തിയേറ്ററിന്റെ സോളോയിസ്റ്റാകുകയും ചെയ്തു.
അസർബൈജാൻ എസ്എസ്ആർ (XI-XII സമ്മേളനങ്ങൾ), അസർബൈജാൻ ദേശീയ അസംബ്ലി (I-III സമ്മേളനങ്ങൾ) എന്നിവയുടെ ഡെപ്യൂട്ടി ഓഫ് സുപ്രീം സോവിയറ്റ് ആയിരുന്നു സൈനാബ് ഖാൻലറോവ.
സംഗീത ജീവിതം
"ലെയ്‌ലി ആൻഡ് മജ്‌നൂൻ" ഓപ്പറയിൽ ലെയ്‌ലിയുടെ വേഷം സെനാബ് ഖാൻലറോവ അവതരിപ്പിച്ചു, ഉസെയിർ ഹാജിബെയോവിന്റെ "അസ്‌ലി ആൻഡ് കരം" ഓപ്പറയിലെ അസ്‌ലിയുടെ ഭാഗം, മഗോമയേവിന്റെ "ഷാ ഇസ്മയിൽ" ഓപ്പറയിലെ അറബ്‌സാംഗിയുടെ ഭാഗം, മറ്റുള്ളവ. കൂടാതെ, അസർബൈജാനി നാടോടി സംഗീത ശൈലിയായ മുഗമിൽ സെയ്നാബ് ഖാൻലറോവ വിജയകരമായി അവതരിപ്പിച്ചു. "ഷഹനാസ്", "ഗതർ", "ബയാതി ഷിറാസ്" തുടങ്ങിയ മുഗം കോമ്പോസിഷനുകളിലും മറ്റു പലതിലും സെയ്നാബ് ഖൻലറോവയുടെ ശബ്ദം കേൾക്കാം. സെയ്നാബ് ഖൻലറോവ വളരെ വിജയകരമായ ഒരു പോപ്പ് ഗായിക കൂടിയായിരുന്നു. ഖാൻലറോവയുടെ ശേഖരത്തിൽ ടോഫിഗ് ഗുലിയേവ്, ആരിഫ് മാലിക്കോവ്, അലക്‌പർ ടാഗിയേവ്, എമിൻ സാബിറ്റോഗ്ലു, ഗാര ഗരായേവ്, ഫിക്രറ്റ് അമിറോവ് തുടങ്ങി നിരവധി പ്രമുഖ സംഗീതസംവിധായകരുടെ ഗാനങ്ങൾ ഉൾപ്പെടുന്നു. റഷ്യൻ, അർമേനിയൻ, ഉക്രേനിയൻ, റൊമാനിയൻ, ജോർജിയൻ, പേർഷ്യൻ, അറബിക്, ചൈനീസ്, ഇന്ത്യൻ, ടർക്കിഷ് തുടങ്ങി നിരവധി ഭാഷകളിൽ ഖാൻലറോവ വിജയകരമായി ഗാനങ്ങൾ അവതരിപ്പിച്ചു. റഷ്യ, ഉക്രെയ്ൻ, ലാത്വിയ, മോൾഡോവ, ബെലാറസ്, കസാക്കിസ്ഥാൻ, ഉസ്ബെക്കിസ്ഥാൻ, തുർക്ക്മെനിസ്ഥാൻ, ഇന്ത്യ, ചൈന, ഇറാൻ, ഇറാഖ്, ഈജിപ്ത്, ഇസ്രായേൽ, തുർക്കി, ജോർജിയ, അർമേനിയ, ബൾഗേറിയ, ജർമ്മനി, പോളണ്ട്, ഹംഗറി, ഓസ്ട്രിയ, ഫിൻലാൻഡ്, സ്വീഡൻ, ചെക്ക് റിപ്പബ്ലിക് എന്നിവിടങ്ങളിൽ സെയ്നാബ് ഖാൻലറോവ കച്ചേരികൾ നടത്തി. ,.
അവലംബം
വർഗ്ഗം:1936-ൽ ജനിച്ചവർ വർഗ്ഗം:അസർബൈജാനി നാടോടി ഗായകർ
ഖിൽരാജ് റെഗ്മി
നേപ്പാളിലെ ഇടക്കാല സർക്കാരിന്റെ പ്രധാനമന്ത്രിയാണ് സുപ്രീംകോടതി ജസ്റ്റിസായ ഖിൽരാജ് റെഗ്മി (ജനനം :31 മേയ് 1949). 2008ൽ തെരഞ്ഞെടുക്കപ്പെട്ട സർക്കാർ കാലവധി പൂർത്തിയാക്കാതെ പുറത്തായപ്പോൾ ഇടക്കാല സർക്കാരിനെ ആരുനയിക്കുമെന്ന കാര്യത്തിൽ തർക്കമുണ്ടായിരുന്നു. പരിഹാരമായി മാവോയിസ്റ്റ് പാർട്ടിയാണ് ചീഫ് ജസ്റ്റിസിന്റെ പേര് മുന്നോട്ടുവെച്ചത്. ഇത് യോഗം അംഗീകരിക്കുകയായിരുന്നു.രാജ്യത്തെ നാല് പ്രധാന രാഷ്ട്രീയ കക്ഷികളുടെ സമ്മതമുണ്ടായിരുന്നു. 2013 മാർച്ച് 14 നാണ് അദ്ദേഹം ചുമതലയേറ്റത്. മേയ് 2011 മുതൽ നേപ്പാൾ ചീഫ് ജസ്റ്റീസായിരുന്നു.
പുറം കണ്ണികൾ
വർഗ്ഗം:മേയ് 31-ന് ജനിച്ചവർ
വർഗ്ഗം:നേപ്പാളിന്റെ പ്രധാനമന്ത്രിമാർ
ബാബിയ ഗോറ ദേശീയോദ്യാനം
ബാബിയ ഗോറ ദേശീയോദ്യാനം (Polish: Babiogórski Park Narodowy) പോളണ്ടിലെ 23 ദേശീയ പാർക്കുകളിൽ ഒന്നാണ്. ഈ ദേശീയോദ്യാനം രാജ്യത്തിൻറെ തെക്കൻ പ്രദേശത്ത് സ്ലോവാക്കിയ അതിർത്തിയിലെ ലെസ്സർ പോളണ്ട് വോയിവോഡെഷിപ്പിൽ സ്ഥിതിചെയ്യുന്നു. ദേശീയോദ്യാനത്തൻറെ മുഖ്യ കാര്യാലയം സ്ഥിതിചെയ്യുന്നത് സവോജ വില്ലേജിലാണ്.
31.98 ചതുരശ്രകിലോമീറ്റർ (33.92 ചതുരശ്ര മൈൽ) വിസ്തീർണ്ണമുള്ള ഈ ദേശീയോദ്യാനത്തിലെ വനഭൂമിയുടെ വിസ്തൃതി 31.98 കിമീ2 (12.35 ചതുരശ്ര മൈൽ) ആണ്. ഈ പാർക്ക് ബാബിയാ ഗോരാ മാസിഫിൻറെ വടക്കൻ പ്രദേശങ്ങളും തെക്കൻ ഭാഗത്തിൻറെ ഏതാനും പ്രദേശങ്ങളും ഉൾക്കൊള്ളുന്നു. ഇതിലെ ഏറ്റവും ഉയരമുള്ള ഭാഗം ഒറാവാ ബെസ്‍കിഡ്സ് പർവ്വതനിരയിലെ (ഡയാബ്ലാക്ക് എന്നും അറിയപ്പെടുന്നു) 1,725 മീറ്റർ (5,659 അടി) ഉയരമുള്ള ഭാഗമാണ്. മാസിഫിൻറെ സ്ലോവാക് ഭാഗത്ത് "ഹോർണ് ഒറാവ പ്രൊട്ടക്റ്റഡ് ലാൻഡ്സ്കേപ്പ് ഏരിയ" എന്ന പേരിൽ ഒരു സംരക്ഷിത പ്രദേശം നിലനിൽക്കുന്നുണ്ട്. ബാബിയാ ഗോറ റിസർവ് സൃഷ്ടിക്കപ്പെട്ടതിനുശേഷം, 1933 ൽ ബാബിയ ഗോറ യുടെ ഭാഗങ്ങൾക്കു നിയമപരമായി പരിരക്ഷണം ലഭിക്കുവാൻ തുടങ്ങി. 1954 ഒക്ടോബർ 30 ന് ഇതൊരു ദേശീയോദ്യാനമായി പ്രഖ്യാപിക്കപ്പെട്ടു. 1976 മുതൽ "മാൻ ആൻറ് ബയോസ്ഫിയർ (MaB) പ്രോഗ്രാമിനു കീഴിൽ ഇതൊരു ജൈവ സംരക്ഷണ മേഖലയായി യുനെസ്കോയുടെ പട്ടികയിൽ ഉൾപ്പെടുത്തിയിട്ടുണ്ട്. ജൈവ സംരക്ഷണ റിസർവ് മേഖല 2001 വിപുലീകരിച്ചിരുന്നു.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
ബ്രൂക്ക് ഹാൻസൺ
ഓസ്ട്രേലിയൻ സ്വദേശിയായ മുൻ നീന്തൽതാരവും, ഒളിമ്പിക് സ്വർണ്ണ മെഡൽ ജേതാവും, ലോക ചാമ്പ്യനും, മുൻ ലോക റെക്കോർഡ് ഉടമയും ആണ് ബ്രൂക്ക് ലൂയിസ് ഹാൻസൺ, ഒ‌എ‌എം (ജനനം: മാർച്ച് 18, 1978).
കരിയർ
നാലാം വയസ്സുമുതൽ നീന്താൻ തുടങ്ങിയ ഹാൻസൺ 1994-ലെ കോമൺ‌വെൽത്ത് ഗെയിംസിൽ ഓസ്‌ട്രേലിയൻ ദേശീയ ടീമിലെ ഏറ്റവും പ്രായം കുറഞ്ഞ നീന്തൽ താരമായിരുന്നു. അവിടെ 200 മീറ്റർ ബ്രെസ്റ്റ്‌ട്രോക്കിൽ നാലാം സ്ഥാനത്തെത്തി. എന്നിരുന്നാലും, 2002-ലെ കോമൺ‌വെൽത്ത് ഗെയിംസിൽ 100, 200 മീറ്റർ ബ്രെസ്റ്റ്‌ട്രോക്കിന് യോഗ്യത നേടുന്നതുവരെ എട്ട് വർഷത്തേക്ക് മറ്റൊരു പ്രധാന അന്താരാഷ്ട്ര മത്സരത്തിന് അവർ യോഗ്യത നേടിയില്ല. 2003-ലെ ലോക അക്വാട്ടിക്സ് ചാമ്പ്യൻഷിപ്പിൽ 50 മീറ്റർ ബ്രെസ്റ്റ്‌ട്രോക്കിൽ രണ്ടാം സ്ഥാനവും 100 മീറ്റർ ബ്രെസ്റ്റ്‌ട്രോക്കിൽ ആറാമതും അവർ നേടി.
2004-ലെ സമ്മർ ഒളിമ്പിക്സിൽ, ഓസ്ട്രേലിയൻ 4 × 100 മീറ്റർ മെഡ്‌ലി റിലേ ടീമിന്റെ ഭാഗമായി ഹാൻസൺ ഒരു പ്രാഥമിക ഹീറ്റ്സിൽ ബ്രെസ്റ്റ്സ്ട്രോക്ക് ലെഗ് നീന്തിക്കൊണ്ട് സ്വർണ്ണ മെഡൽ നേടി (ഫൈനലിൽ ലീസൽ ജോൺസ് ബ്രെസ്റ്റ്സ്ട്രോക്ക് ലെഗ് നീന്തി). ജോൺസിന്റെ തിരഞ്ഞെടുപ്പ് വളരെയധികം ചർച്ചകൾക്ക് കാരണമാകുകയും ഇരുവരും തമ്മിലുള്ള സംഘർഷത്തിന്റെ അഭ്യൂഹങ്ങൾ പരക്കുകയും ചെയ്തു. 100 മീറ്റർ ബ്രെസ്റ്റ്‌ട്രോക്കിൽ അവർ വെള്ളി നേടിയിരുന്നു.
ഏതാനും ആഴ്ചകൾക്കുശേഷം, ഇന്ത്യാനപൊളിസിൽ നടന്ന 2004-ലെ ഫിനാ ഷോർട്ട് കോഴ്സ് വേൾഡ് ചാമ്പ്യൻഷിപ്പിൽ ഹാൻസൺ മത്സരിച്ചു. അടുത്തിടെ പൂർത്തിയായ ഒളിമ്പിക്സിൽ മെഡൽ ജേതാക്കളിൽ ഭൂരിഭാഗവും പങ്കെടുക്കേണ്ടെന്ന് തീരുമാനിച്ചു. ഇത് ആറ് സ്വർണ്ണ മെഡലുകൾ നേടാൻ ഹാൻസണിനെ സഹായിച്ചു. അതിൽ അഞ്ചെണ്ണം വ്യക്തിഗത മത്സരങ്ങൾക്കുള്ളതാണ്.
2005 ഹാൻസന് ബുദ്ധിമുട്ടുള്ള വർഷമായിരുന്നു. ഓസ്‌ട്രേലിയൻ ചാമ്പ്യൻഷിപ്പിൽ 50, 100 മീറ്റർ ബ്രെസ്റ്റ്‌ട്രോക്കിൽ ജേഡ് എഡ്മിസ്റ്റോണും ലീസൽ ജോൺസും പരാജയപ്പെട്ടു. 2005-ൽ മോൺ‌ട്രിയലിൽ‌ നടന്ന ലോക അക്വാട്ടിക്സ് ചാമ്പ്യൻ‌ഷിപ്പിൽ‌, 100 മീറ്റർ ബ്രെസ്റ്റ്‌ട്രോക്കിലും 200 മീറ്റർ വ്യക്തിഗത മെഡ്‌ലിയിലും ഹാൻ‌സൺ മെഡലുകൾ‌ നഷ്‌ടപ്പെടുത്തി. പക്ഷേ 50 മീറ്റർ ബ്രെസ്റ്റ്‌ട്രോക്കിൽ‌ വെങ്കലം നേടി.
അവർ മെൽബണിലെ നുനവാഡിംഗ് നീന്തൽ ക്ലബ്ബിനൊപ്പം നീന്തുന്നു.